Items filtered by date: Σάββατο, 02 Δεκεμβρίου 2017 - Radio 0211 | Radio 0211\nItems filtered by date: Σάββατο, 02 Δεκεμβρίου 2017 - Radio 0211\nΑπόψεις: Δεν μεταναστεύουν οι άνθρωποι, τα όνειρα και οι ελπίδες μεταναστεύουν. Γραφει η Βαρβάρα Παπαδοπούλου\nΠλησιάζει η παγκόσμια ημέρα του μετανάστη και θέλω τόσο πολύ να γράψω κάτι. Κάτι αληθινό. Κατι πραγματικό. Όχι απλές αράδες, αυτές με στατιστικά. Θέλω να δώσω να καταλάβουν πραγματικα ποσό δύσκολη είναι η ξενιτιά.\nΘέλει δύναμη η ξενιτια. Θέλει κότσια. Θέλει υπομονή. Θέλει επίμονη.\nΌχι η ξενιτιά δεν ταιριάζει σε όλους.Δεν μπορούν όλοι να αντέξουν αυτό το βάρος. Αυτή την πληγή του ξεριζωμού.\nΓιορτάζουμε σήμερα, εμείς όλα τα ξένακια. Όλοι εμείς που καταφέραμε όχι μόνο να πάρουμε την απόφαση να φύγουμε, αλλα κυρίως που είχαμε τη δύναμη , το κουράγιο να το πραγματοποιήσουμε.\nΔεν ξέρω αν γιορτάζω και αν χαίρομαι πραγματικά. Πάντως νιώθω περήφανη. Περήφανη που μέσα σε όλες τις δυσκολίες άντεξα. Άντεξε το σώμα, άντεξε η ψυχή. Άντεξε η καρδιά. Άντεξε το μυαλό. Γιατί καθένα από αυτά έχει τις δικές του ανάγκες. Τις δικές επιθυμίες. Και συ προσπάθησες και προσπαθείς όλα να τα συνταιριάξεις.Να τα ισορροπήσεις.\nΑκροβάτες όλοι εμείς. Άλλα να ζητά η καρδιά και άλλα να προστάζει το μυαλό. Η φωνή της λογικής που μπορεί να ξεχωρίσει το πρακτικό, ενάντια στην καρδιά και την ψυχή που άλλα νοσταλγούν και άλλα επιθυμούν. Ακροβάτες μια ζωή. Ανάμεσα σε δυο κόσμους, σε δυο καταστάσεις, σε δύο τόπους. Που όσο και να πονά η καρδια , το μυαλό ξεχωρίζει ποιό είναι το αντικειμενικά καλό για σένα.\nΜία ζωή θα ακροβατώ σε αυτό που επιθυμώ και σε αυτό που μπορώ να έχω. Τα θέλω ενάντια στα πρέπει.\nΑυτο κάνω από την πρώτη μέρα πριν κάποια χρόνια που ήρθα Γερμάνια .Τι ενιωσα; Πώς αντεδρασα; Αυτές τις πρώτες σκέψεις θα σας γράψω. Θα ξεγυμνώσω την ψυχή μου.\nΌχι μόνο γιατί γιορτάζω. Όχι μόνο γιατί πονάω. Αλλά και ως απάντηση σε όλους αυτούς που μας θεωρούν προδότες! Να γνωρίζουν οτι προδώσαμε μόνο τους εαυτούς μας κανέναν αλλο.\nΔεν μεταναστεύουν οι άνθρωποι, τα όνειρά και οι ελπίδες μεταναστεύουν. Οπου πάει η καρδιά ακολουθεί και το σώμα. Αυτήν την απάντηση παίρναν όσοι ρώταγαν γιατί φύγαμε. Πότε δε φαντάστηκα τον εαυτό μου να αποζητά την Ελλάδα. Την είχα δεδομένη. Ποτε δε φαντάστηκα τον εαυτό μου να αποζητά την οικογένεια,τους φίλους, τον ήλιο και τη θάλασσα. Πότε! Τα είχα πάντα απλόχερα.\nΜια ουτοπία είναι τελικά το πότε. Μια χίμαιρα το πάντα. Πάντα και πότε .Δυο λέξεις που δε θα ξεστομίσω ξανά με τόση ευκολία.\nΝα αποζητώ την πόλη μου, που με μεγάλωσε,με αγκάλιασε, με πότισε με την κουλτούρα της.Με έδωσε χαρές, λύπες, αναμνήσεις. Που δυστυχώς δεν περιγράφονται με λέξεις, όσο και να προσπαθείς. Πώς να περιγράψεις μυρωδιές και εικόνες, που έχουν αποτυπωθεί μέσα σου και έχουν γίνει ,ένα μαζί σου.\nΕίχα λοιπόν να κόψω δυο ομφάλιους λώρους και όχι έναν. Έπρεπε να αποκοπώ βίαια από δύο πράγματα, τη Θεσσαλονίκη μου και την οικογένεια μου.\nΒρέθηκα να ετοιμάζω βαλίτσες για νέο προορισμό. Αυτόν της ανάγκης,αυτόν που όσο και να μην επιθυμούσα, γνώριζα ότι θα με έβγαζε από το οικονομικό αδιέξοδο αλλά ταυτόχρονα θα με βύθιζε σε ένα άλλο. Αυτό της νοσταλγίας.\nΤι να πρωτοχωρέσεις όμως σε λίγες βαλίτσες. Τα όνειρα και οι ελπίδες βέβαια είχαν ήδη ταξιδέψει. Μαζί μου συνεπιβάτες θα ήταν η πίκρα και ο θυμός. Ανεκπλήρωτα όνειρα, η πικρή γεύση της προδοσίας από ένα απρόσωπο κράτος που δεν με προστάτεψε και μια γλυκιά πατρίδα. Αυτά θα έπαιρνα μαζί μου.Μια πίκρα, ένα τεράστιο θυμό και ένα γιατί.\nΔεν θυμάμαι να υπήρξα πιο εριστική στη ζωή μου, πέραν της εβδομάδας πριν την αναχώρηση μου για Γερμανία. Βέβαια όσο το ξανασκέφτομαι, χωρίς συναισθηματική φόρτιση, καταλαβαίνω ότι απογοητευμένη ήμουν και όχι εριστική. Σε αυτήν την απογοήτευση οφειλόταν όλα. Να κοιτάς γύρω σου και να ξέρεις ότι αυτό το κεφάλαιο της ζωής σου έληξε. Οι βαλίτσες ο επίλογος. Τα αεροπορικά εισιτήρια που κρατάς στο χέρι, ο πρόλογος ενός καινούργιου βιβλίου. Ενός βιβλίου που δε θες να γράψεις,να διαβάσεις και στην τελική ναι, ούτε να το ζήσεις.\nΗ ημέρα της αναχώρησης ήρθε. Παντού δακρυσμένα πρόσωπα.Υποσχέσεις.Αγκαλιές που θες να χωθείς και να μυρίσεις, αυτό το μοναδικό άρωμα της αγάπης και της ασφάλειας. Να το αποτυπώσεις στο είναι σου.Να μην το ξεχάσεις.\nΣαν σε όνειρο τα θυμάμαι. Πάντα όμως με την ίδια γεύση. Την γεύση του πόνου. Όσα χρόνια και να περάσουν τελικά,αυτός ο αποχωρισμός το ίδιο μαύρο χρώμα θα έχει...\nΈχουν αγκάθια οι αναμνήσεις και πονάνε.\nΟι βαλίτσες έτοιμες, έχουν φορτωθεί στο αυτοκίνητο και με περιμένουν. Είμαι στο σπίτι μόνη πλέον. Κοιτώ γύρω μου. Θέλω. Δεν ξέρω τι θέλω.Να κλάψω. Να ουρλιάξω. Να φωνάξω της αδικίας. Μπαίνω ξανά σε όλα τα δωμάτια.Κοιτάζω φωτογραφίες ευτυχισμένων στιγμών.Γάμος , βαφτίσια, γενέθλια. Παίρνω ανάσες. Θέλω να ρουφήξω όλη την αγάπη που έζησα εδώ μέσα, να την πάρω μαζί μου.\n-Θα είναι μαζί σου! λέει η φωνή της λογικής!\nΝαι! Ίσως και να είναι, αλλά εγώ δεν θα είμαι πλέον το ίδιο άτομο.\nΦτάσαμε Γερμανία ενα ζεστό απόγευμα συντροφιά με τη μητέρα μου.Που ήρθε μαζί να με βοηθήσει τον πρώτο καιρό. Ο καιρός όμως πέρασε και πέταξε. Έπρεπε να φύγει, να γυρίσει Ελλάδα. Δυστυχώς δεν μπορούσα να τη συνοδεύσω στο αεροδρόμιο. Η σκληρή πραγματικότητα άρχιζε να παίρνει σάρκα και οστά. Δεν είχα πλέον κάποιον να πάρει τα παιδιά από το σχολείο. Ήμουν μόνη από γονείς.\nΌσο καιρό κάθισε Γερμανία, δεν μιλήσαμε ποτέ, για την μέρα που θα έπρεπε να φύγει. Να επιστρέψει Ελλάδα. Το νιώθαμε και το ξέραμε πως μια τέτοια συζήτηση θα έξυνε πληγές, θα άνοιγε τους ασκούς του Αιόλου και θα μας έπνιγαν.\nΗ πόρτα ανοίγει και οι σκέψεις που δεν γινόταν λόγος τόσο καιρό ήρθε. Μας κλείνει το μάτι περιπαικτικά, μας κοροϊδεύει.\nΚοιταζόμαστε στα μάτια και έχουμε τόσα να πούμε. Δεν τελειώσαμε ακόμα κραυγάζουν σιωπηλά οι ψυχές μας.\nΜία βουβαμάρα που θέλει να ελευθερωθεί.\nΝιώθω σαν αερικό, σαν έξω από το σώμα μου, σαν σε όνειρο. Με κοιτά στα μάτια και βλέπει την ψυχή μου. Διαβάζει το είναι μου. Το ξέρω, το μπορεί είναι η μαμά μου.\n-Βιαστείτε! Θα χάσουμε το αεροπλάνο ακούω μια φωνή.\nΣυνέρχομαι. Φιλιόμαστε. Ξερά. Παγωμένα. Κατεβαίνει τις σκάλες. Φεύγει.\nΌχι ουρλιάζει η ψυχή μου. Τόσο δυνατά που σπάω.Περίμενε μαμά. Δε σε χόρτασα ακόμα. Όχι!\nΛέξη από αυτά δε βγήκε. Όμως όλα τα ένιωσε. Όλα τα κατάλαβε.\n-Μη στεναχωριέσαι κορίτσι μου.Λίγοι μήνες είναι. Θα περάσουν. Θα ανταμώθουμε...\n-Μήνες;; Εγώ δεν αντέχω μέρα μακρυά σας... αποκρίνομαι πάλι χωρίς λέξεις.\nΑνεβαίνει. Με αγκαλιάζει σφιχτά! Αυτές τις αγκαλιές που μόνο οι γονείς μπορούν.\nΣώματα ενωμένα. Καρδιές χτυπούν σαν μία και ψυχές κομμάτια.\nΚαλώς ήρθατε στην Γερμανία...\nΓια όλους εσάς εκεί έξω. Χρόνια μας πολλά ξενάκια..\nΚαι αν πάρω δέκα ξενιτιές , δεν φτιάχνω μια πατρίδα....


ΚΥΠΡΟΣ ~ KIBRIS ~ CYPRUS IndyMedia: Αόρατοι μες τις ραδιενεργές σήραγγες και η Βόμβα Νετρονίων\n• Η οργάνωση 17 Νοέμβρη και "οι αόρατοι"\n• Στις ραδιενεργές σήραγγες\nΡουφώντας και καταβροχθίζοντας το βιβλίο του Δημήτρη Κουφοντίνα με τίτλο "Γεννήθηκα 17 Νοέμβρη" πατώ φρένο κάθε τόσο για να επεργαστώ τα δικά μου προσωπικά βιώματα και αναμνήσεις που πυροδοτούνται από το καταπληκτικό του κείμενο. Αναδύονται σε μια δίνη που περιστρέφεται γύρω από σταθερές αξίες. Εκεί στο κέντρο οι εικόνες είναι καθαρές γιατί η υφή τους υπερβαίνει την οπτική. Εκεί, η Θεά Μνημοσύνη τηρεί την συνοχή του Σύμπαντος με μια αλληλουχία όχι μόνο εικόνων μα γνώσεων και επιγνώσεων, βιωμάτων ήθους και αρχών.\nΈνα από θέματα στα οποία επιστρέφει κάθε τόσο ο συγγραφέας είναι η δεξιότητα του να είσαι αόρατος. Δεν αφορά την απόκρυψη, αλλά την εξαφάνιση ενόσω είσαι σε κοινή θέα. Αφορά την ανάγκη που έχουν τα άτομα που βρίσκονται στην παρανομία, αντάρτες, καταζητούμενοι ή και πολλοί άλλοι άνθρωποι που είναι κατατρεγμένοι ή καταπιεσμένοι, να "διακτινίζονται" και να χάνονται ενώ ακόμα βρίσκονται μες το οπτικό ή κοινωνικό πεδίο, να διαλανθάνουν της προσοχής από διώκτες ή και τυχαίους παρατηρητές.\nΣτη ζωή μου χρειάστηκε πολλές φορές να ανακαλύψω και να επιστρατεύσω κάποιες από αυτές τις δεξιότητες, και για μένα ήταν ιδιαίτερα δύσκολο γιατί στις πλείστες κοινότητες όπου κατοίκησα ήμουν ή γνωστός, ή πολύ εύκολα αναγνωρίσιμος. Είχα όμως συχνά να επωμιστώ ευθύνες και καθήκοντα που απαιτούσαν το να περάσω απαρατήρητος, να γίνω προσωρινά αόρατος.\nΚάποιες από αυτές τις δεξιότητες είναι επιφανειακά στοιχεία συμπεριφοράς, ντύσιμο, φέρσιμο, δραστηριότητα, κλπ. αλλά τα πλείστα δεν είναι μόνο μια εξωτερική αλλαγή• απαιτούν μια κάποια εσωτερική ψυχολογική ευλυγισία. Κατ' ουσίαν, είναι πολύ δύσκολο να επιτύχεις στο να είσαι οπτικά ή κοινωνικά ένας χαμαιλέων αν δεν είσαι πλήρως αφοσιωμένος σε ψυχολογική αυτογνωσία.\nΑυτό απαιτεί ακριβώς το αντίθετο της ψεύτικης ή κίβδηλης περσόνας - δεν απαιτεί υποκρισία, μα ηθοποιία, με την κυριολεκτική έννοια του ποιείν ήθος. Απαιτεί ριζοσπαστική, σχεδόν ανυπόφορη ειλικρίνεια με τον εσωτερικό εαυτό, μια αποδοχή ακόμα και των πιο αποκρουστικών, προσβλητικών, απαίσιων, κτηνωδών ή απορριπτέων στοιχείων που μπορεί να βρίσκονται μέσα μας, μια ικανότητα (και προθυμία) κατανόησης και ανάπλασης των ώστε αυτά να υπηρετήσουν τον σκοπό της φαινομενικής μετάλλαξης. Το βλέμμα που σε παρατηρεί πρέπει να μην μπορεί να ανακαλύψει εκείνη την "προσωπική σπίθα" που σε χαρακτηρίζει ως άτομο, ή ως λειτουργό ταγμένο σε κάποιο σκοπό. Ακόμα καλύτερα, αν μπορείς να μεταδώσεις την οπτική και ψυχική εικόνα παντελούς απουσίας κάποιου συνειδητού όντος.\nΜερικές φορές το δικό σου βλέμμα πρέπει να αφεθεί "αφηρημένο" - να μεταδίδει αποχαύνωση και έλλειψη συνείδησης. Μερικές φορές το πρόσωπο χρειάζεται να δείχνει παλαβό, χαζό, ανίκανο για σκέψη ή δράση. Πολλές φορές η κίνηση του σώματος και οι χειρονομίες, οι λέξεις, χρειάζεται να μεταδίδουν μια άλφα εικόνα και ταυτόχρονα να υποβάλλουν τον παρατηρητή σε μια μορφή υπνωτισμού όπου βιώνει "την πιο ανιαρή ταινία της ζωής του"• εικόνες και στιγμές που είναι αδύνατον να τις καταγράψει ή να τις ανακαλέσει. Η εικόνα που βλέπει ο παρατηρητής - το αντικείμενο του, εσύ - δεν πυροδοτεί ούτε ένα μόριο της δικής του αυτοαντίληψης: η παρατήρηση του καταλήγει στο "δεν είδα τίποτα".\nΟι φήμες ήταν αρκετά έντονες, αλλά ήταν πολύ δύσκολο να βρεθεί άτομο να τις επιβεβαιώσει ή να μας δώσει συγκεκριμένες πληροφορίες. Μιλούσαν για ένα σύμπλεγμα από σήραγγες που υποτίθεται βρισκόταν κάτω από το κέντρο της πανεπιστημιούπολης. Σε κάποια πτέρυγα αυτού του συμπλέγματος υποτίθεται οι αρχές φύλαγαν ένα άρμα μάχης που το είχαν "ταγμένο" ειδικά για μάς, για την επόμενη φορά που οι διαδηλώσεις και καταλήψεις θα λάμβαναν "ενδιαφέρουσες" διαστάσεις.\nΤο κέντρο της πανεπιστημιούπολης έχει έκταση περίπου ένα τετραγωνικό χιλιόμετρο και περίπου πενήντα πολυόροφα κτίρια. Που να ψάξουμε να βρούμε τις σήραγγες από μόνοι μας; Και πως; Έπρεπε νά'βρουμε κάποιον που ήξερε.\nΈκαμα δύο χρόνια να 'βρω επιβεβαίωση για την ύπαρξη τους, και τελικά ηύρα μια από τις εισόδους στις σήραγγες. Ναι, ήταν πραγματικές! Κατάφερα να μπώ μια φορά μέσα ακολουθώντας τις οδηγίες που μας έδωσε μια σύντροφος πληροφοριοδότης. Και βρέθηκα εκεί μέσα ακόμα μια φορά εντελώς κατά λάθος! Είχα χαθεί μες το υπόγειο ενός εργαστηρίου χημείας και άνοιξα την πόρτα που νόμιζα οδηγούσε σε κάποιες παραμελημένες τουαλέτες, μα ανακάλυψα πως ήταν ακόμα μια είσοδος στις σήραγγες.\nΗ τρίτη φορά ήταν και η πιο ζουμερή. Είχα εργοδοτηθεί ως "έμπιστος χαμάλης" για να αδειάζω τα έγγραφα από το κτίριο της Διοίκησης και να τα παίρνω για ανακύκλωση. Ήταν σε τεράστιους κάλαθους με τροχούς, περίπου δύο κυβικά μέτρα ο καθένας, σαν μικρά βαγονάκια. Τρία-τέσσερα βαγόνια κάθε φορά, δύο φορές την εβδομάδα. Πάντα ανάμεσα τους ήταν και ένα βαγόνι γεμάτο με χαρτί σε λεπτές λωρίδες - ήταν τα έγγραφα που είχε μασήσει το μηχάνημα τεμαχιοποίησης (shredder) που ξέσχιζε όλα τα ευαίσθητα έγγραφα. Την πρώτη φορά που με πήρε ο επιστάτης να τα παραλάβουμε σχεδόν κατούρησα πάνω μου: πρώτα με υπενθύμισε την νομική μου δέσμευση για εχεμύθεια, και μετά μου έδειξε την είσοδο της σήραγγας κάτω από το κτίριο της Διοίκησης, ακριβώς δίπλα από το Αστυνομικό Τμήμα! Από εκεί θα παραλάμβανα τα βαγονάκια και θα τα έπαιρνα στο φορτηγό να τα πάρει για ανακύκλωση.\nΕξερεύνησα μόνο μικρές αποστάσεις της σήραγγας σε κάθε μια από τις δύο άλλες εισόδους, αλλά για λόγους ασφάλειας έπρεπε να αποφύγω εκείνη στο κτίριο Διοίκησης σε ώρες μη-εργασίας. Ήταν αρκετά χρήσιμη εμπειρία: δημιουργήθηκε ένας νοητικός χάρτης μέσα μου και συγκρίνοντας τον με τον χάρτη επί (και όχι υπό) του εδάφους, μια μέρα κατάφερα να μπώ από ένα κτίριο και να βγώ από άλλο! Άρχισα να αισθάνομαι σαν την Αλίκη σε μια σκοτεινή εκδοχή της Χώρας των Θαυμάτων.\nΚαι προς τί όλα αυτά;\nΤο κίνημα καταλήψεων σε πανεπιστήμια είχε αρχίσει να παίρνει φόρα πάλι. Τρεις από τις κύριες εστίες ανάφλεξης ήταν η οικονομική υποστήριξη των πανεπιστημίων προς τους θεσμούς της ρατσιστικής Ν. Αφρικής με το καθεστώς της Διζωνικής Απάρταϊντ, η συμμετοχή των πανεπιστημίων σε προγράμματα επιστημονικών ερευνών και τεχνικών κατασκευών όπλων για το Πεντάγωνο, και η απειλούμενη, τότε, στρατιωτική εισβολή των ΗΠΑ στην Κεντρική Αμερική. Ήταν τα μέσα της δεκαετίας του 1980. Η πανεπιστημιούπολις μας ήταν μια από τις πιο πολιτικά δραστήριες από πλευράς μαζικού Κινήματος, και οι κινητοποιήσεις μας συχνά πυροδοτούσαν αναταραχή σε εκατοντάδες άλλες σχολές στην Ανατολική ακτή των ΗΠΑ. Με τις καταλήψεις διαμαρτυρίας την Άνοιξη είχαμε κλείσει 180 πανεπιστήμια και σχολές.\nΛίγο πριν την πιο πρόσφατη κατάληψη του κτιρίου Διοίκησης, είχαμε δημοσιεύσει μυστικά έγγραφα που απεδείκνυαν ότι και το δικό μας πανεπιστήμιο συμμετείχε σε στρατιωτική συνεργασία με το Πεντάγωνο, την οποία συνεκάλυπταν ως "επιστημονική έρευνα". Είχαμε δημοσιεύσει τα ονόματα των αγαστών "επιστημόνων" που συμμετείχαν στη συνεργασία, μαζί με τα τεράστια ποσά δολλαρίων που εισέπρατταν και το περιεχόμενο της "αγνής επιστημονικής" τους εργασίας.\nΣε μια επερχόμενη κατάληψη ή σύγκρουση στην πανεπιστημιούπολη, οι σήραγγες θα μπορούσαν να είναι σωτήριες ως καταφύγιο για τα πλήθη, αν υποστούμε σοβαρή και βίαιη επίθεση. Επίσης θα μπορούσαν να μας οδηγήσουν σε κάποια από τα κρυφά εργαστήρια των οποίων την ύπαρξη γνωρίζαμε αλλά δεν τα βρίσκαμε.\nΜε την σύντροφο μου Sue ξεκινούμε ένα απόγευμα να εξερευνήσουμε μια νέα για μας, άγνωστη πτέρυγα των σηράγγων. Είχα στο μυαλό μου ένα "περίπου" για το πως και που να κινηθούμε, μα μόλις μπεις εκεί μέσα στα σκοτεινά και διανύσεις λίγη απόσταση, μετά από λίγες στροφές χάνεις εντελώς τον προσανατολισμό. Ιδίως αν η στροφή δεν είναι απόλυτη γωνία 90°, ή αν η σήραγγα ακολουθεί καμπύλη, ή αν συναντήσεις πολλές διασταυρώσεις σηραγγών... κάηκες.\nΠροχωρούμε με την Σου λουσμένοι θαυμασμό, φόβο, ενθουσιασμό, περιέργεια... όλα ανάμεικτα και διαρκώς εναλλασσόμενα.\nΗ σήραγγα απ' όπου ξεκινούμε είναι από την δεκαετία του πενήντα, με κομμάτια να πέφτουν από τους τοίχους, σωλήνες και σύρματα ξεκολλημένα από το ταβάνι, τα κτίρια ξεντερισμένα από τα κάτω. Σε αρκετά διαστήματα είναι κατασκότεινη, ενώ σε κάποια οι λυχνίες αναβοσβύνουν. Είναι αρκετά πλατιά. Χωρούν δύο και κάποτε τρία άτομα να περπατούν μαζί: κάθε πατηματιά ανασηκώνει σκόνη και μούχλα από ένα στρώμα που καλύπτει το πάτωμα σε πάχος ένα-δύο εκατοστά. Είναι σαφές ότι σπανίως μπαίνουν άνθρωποι εδώ μέσα. Σίγουρα κανείς μες τα τελευταία δύο-τρία χρόνια.\nΗ Σου, πάντα πολύ πιο παρατηρητική από μένα, σημειώνει πως αν μετρήσουμε όλα τα καλώδια και σωλήνες που διανύουν τη διαδρομή παράλληλα με τους τοίχους και τα ταβάνια μες την σήραγγα, είναι πιο πολλά απ' ό,τι μπορούμε να εξηγήσουμε. Καλώδια για ηλεκτρικό ρεύμα (σύνηθες, και τριφασικό), καλώδια τηλεφώνων (συνηθισμένα, αλλά και εσωτερικής τηλεφωνίας), σωλήνες για υγραέριο, νερό (κρύο, ζεστό και εξωτερική παροχή), σωλήνες ατμού και λαδιού για θέρμανση, αγωγοί εξαερισμού, σωλήνες πυρόσβεσης... τα μετρούμε και ξαναμετρούμε μα πάλιν περισσεύουν. Κάθε τόσο προκύπτει ένας είδος σωλήνος που είναι τελείως άγνωστο σε μας.\nΕπεξεργαζόμαστε, ψηλαφούμε, εξετάζουμε, κουβεντιάζουμε... τελικά καταλήγουμε πως είναι το σύστημα εσωτερικής αλληλογραφίας που είχε ως επί το πλείστον καταργηθεί και τώρα πλέον λειτουργεί μόνο μέσα σε κάποια κτίρια της Διοίκησης. Αποτελείται από σωλήνες σταθερού διαμετρήματος που δεν περιέχουν γωνίες, μόνο καμπύλες. Μέσα στις σωλήνες ταξιδεύουν μικρά δοχεία σε σχήμα καψούλας που περιέχουν έγγραφα: το σύστημα τα στέλνει από κτίριο σε κτίριο με πεπιεσμένο αέρα.\nΠροχωρώντας, επιβεβαιώνουμε πως το σύμπλεγμα σηράγγων που είχα καταγράψει προηγουμένως είναι πολύ πιο εκτεταμένο, ένας αληθινός λαβύρινθος με πολλά σκέλη, διασταυρώσεις και εκτεταμένες πτέρυγες.\nΠροχωρούμε μες την σκοτεινιά, τη σκόνη, τη μούχλα.... και σιγά-σιγά αλλάζουμε δεκαετία: ανακαλύπτουμε μια νέα πτέρυγα αποτελούμενη από σήραγγες. Φαίνεται να είναι πιο νέες ακόμα και στην κατασκευή. Ενώ οι προηγούμενες έχουν τα χάλια τους, η σήραγγα που διανύουμε τώρα είναι σχετικά καινούργια, κτισμένη την δεκαετία του εξήντα: καθαρή, με σταθερές λυχνίες, και πιο πλατιά.\nΠροχωρούμε. Το αντάρτικο μες τα προηγούμενα χρόνια έχει εντατικοποιηθεί πάλι, και δεν ξέρουμε προς τα που θα πάει ο αγώνας. Το Ενωμένο Απελευθερωτικό Μέτωπο (United Freedom Front) ανέλαβε ευθύνη για τουλάχιστον είκοσι ανατινάξεις γραφείων μεγαλοκεφαλαιϊκών εταιρειών, δικαστηρίων και στρατιωτικών εγκαταστάσεων στην περιοχή μας και την ευρύτερη γεωγραφική περιοχή - πάντα με κάθε προφύλαξη ώστε να μην τραυματιστεί κανένας. Οι αντάρτες του ακολουθούν τον δρόμο "ειρηνικών βομβισμών" που διάνοιξε αρκετά χρόνια πιο νωρίς η οργάνωση ανταρτών Weather Underground. Οι εφημερίδες και τα ΜΜΕ αποσιωπούν τις προκηρύξεις του Μετώπου και έτσι τις δημοσιεύουμε εμείς.\nΤο ίδιο και με τις προκηρύξεις και ανακοινώσεις από άλλες αντάρτικες ομάδες που κτυπούν τον Ιμπεριαλισμό παντού στη Δύση. Ανάμεσα τους, η οργάνωση ανταρτών στον Καναδά με το όνομα Direct Action (Αδιαμεσολάβητη, Απευθείας Δράση)• η ομάδα Cellules Communistes Combattantes (CCC/ Κομμουνιστικοί Πυρήνες Μάχης), στο Βέλγιο• και η γυναικεία Φεμινιστική οργάνωση αναρχο-κομμουνιστών ανταρτισσών με το όνομα Rote Zora (Ερυθρή Αυγή). Οι ομάδες κτυπούν με βομβισμούς και με άλλα μέσα στρατιωτικές εγκαταστάσεις του ΝΑΤΟ και του Πενταγώνου, καθώς και κομβικά σημεία, παραγωγικές εγκαταστάσεις, εργαστήρια και γραφεία του μεγάλου Κεφαλαίου που είναι άμεσα συνδεδεμένα με τον Ιμπεριαλισμό, την καταστολή ελευθεριών και προώθηση εργασιών που είναι ενάντιες στην ανθρωπότητα. Τα ένοπλα κτυπήματα είναι αναίμακτα, μα ο Τύπος και τα ΜΜΕ τηρούν σιωπή - δημοσιεύουμε εμείς τα ανακοινωθέντα των οργανώσεων.\nΗ αποσιώπηση των ειδήσεων από μέρους των καθεστωτικών ΜΜΕ για τις ενέργειες των ανταρτών, καθώς και η πλήρης λογοκρισία των ανακοινωθέντων και προκηρύξεων είναι μια πανέξυπνη τακτική. Η άρχουσα τάξη και το κράτος είχαν εύρει το αδύνατο σημείο μέσω του οποίου μπορούσε να αποκοπεί η διασύνδεση των ανταρτών με τον λαό και το μαζικό Κίνημα. Για αυτό και η διανομή των προκηρήξεων και αναμετάδοση ειδήσεων από το αντάρτικο αναδεικνύεται σε απαραίτητη - και σωτήρια - πολιτική δραστηριότητα. Και επικίνδυνη.\nΤα παραλαμβάνουμε είτε από συντρόφους που τα διανέμουν από χέρι σε χέρι, ή από μισοπαράνομες εφημερίδες και άλλα έντυπα. Όπως εμείς, εκατοντάδες άλλοι ανατρεπτικοί πυρήνες, κοινόβια και σύλλογοι τα δημοσιεύουν στις περιοχές τους σε φυλλάδια, περιοδικά, κλπ., ενημερώνοντας τον κόσμο του Κινήματος απευθείας, παρακάμπτοντας τα καθεστωτικά ΜΜΕ και Τύπο.\nΠερπατούμε με την Σου και αναλογιζόμαστε τι θα γίνει αν συλληφθούμε εκεί μέσα. Δεν υπάρχει πουθενά προειδοποίηση που να λέει "Απαγορεύεται η είσοδος" μα ολόκληρο το λαβυρίνθινο σύμπλεγμα από σήραγγες υποτίθεται πως "δεν υπάρχει". Είναι μυστικό. Τι ακριβώς παραβιάζει η παρουσία μας εδώ; Άγνωστο. Και τι μπορεί να ανακαλύψουμε; Οι ανατινάξεις και άλλες μορφές σαμποτάζ πανεπιστημιακών εγκαστάσεων που συσχετίζονται με το Πεντάγωνο αραίωσαν πολύ πρόσφατα, μα δεν θα ήταν δύσκολο για τις αρχές να μας βαφτίσουν "ύποπτους για τρομοκρατία". Και μόνο το υλικό που δημοσιεύουμε κάθε τόσο είναι αρκετό για να μας φορτώσουν πολλά και διάφορα.\nΉδη είχα πληροφορηθεί πως ο Λοχαγός Μιραμπέλλα της στρατιωτικής αντικατασκοπείας (2ο Γραφείο της περιφερειακής Διοίκησης της Εθνοφυλακής) έψαχνε να με βρεί για να εξακριβώσει αν πράγματι αποτελώ "κίνδυνο για την ασφάλεια". Είχα διασώσει ένα στρατιώτη δικό τους από αυτοκτονία δύο χρόνια πιο πριν, και εκείνος μιλώντας με τον στρατιωτικό ψυχίατρο του σε μια στιγμή απερίσκεπτης ευγνωμοσύνης, του είπε "τελικά αυτοί οι αναρχοκομμουνιστές δεν είναι και τόσο απάνθρωποι όσο νόμιζα" - αυτό έφτανε για να ανοίξουν ΚΑΙ εκεί φάκελο για μένα και την "επίδραση" μου στο στράτευμα τους. Δεν είχα βέβαια καμμιά επίδραση απολύτως, αλλά η σκέψη ενός "τριτοκοσμικού ανατρεπτικού" με στρατιωτική εκπαίδευση και πείρα σε άλλες "ενδιαφέρουσες" πολιτικοστρατιωτικές συγκρούσεις τους προκαλούσε εξουσιαστική φαγούρα και διέγερση.\nΠροχωρούμε μες το μισοσκόταδο της σήραγγας. Τουλάχιστον αισθάνομαι κάπως ασφαλής γιατί μες την συγκεκριμένη περίοδο θα δυσκολευτεί πολύ ο Λοχαγός της αντικατασκοπείας να με εντοπίσει. Όντας άστεγος, κοιμούμαι σχεδόν κάθε νύκτα σε διαφορετικό τόπο φιλοξενούμενος από συντρόφους σε σπίτια του Κινήματος, συν σε δύο σημεία εντός του πανεπιστημίου που είναι τελείως μυστικά: το ένα είναι μια συστάδα δένδρων μες το δάσος που περιβάλλει τον χώρο, κοντά στον σταθμό του τραίνου, και το άλλο κάτω σε μια αποθήκη αρχείων στο κτίριο του τμήματος Ψυχολογίας όπου μας φιλοξενεί κρυφά ένας καθηγητής.\nΠερπατούμε με την Σου και αναλογίζομαι όλα αυτά. Η σχέση μας είναι νέα ακόμα, φωτισμένη με αγάπη και σφυρηλατημένη μες το μαζικό ανατρεπτικό Κίνημα μεν, αλλά ακόμα δεν είχαν προκύψει ευκαιρίες να αξιολογήσουμε μαζί καλά και σε βάθος όλες αυτές τις καταστάσεις και το πως επηρεάζουν την σχέση μας, την ασφάλεια μας, το πιθανό μας μέλλον. Στρίβουμε μια γωνιά και ο λαβύρινθος πλαταίνει απότομα. Πιο πολύ φώς, οι τοίχοι φρεσκομπογιατισμένοι, το πάτωμα καθαρό, οι κτιριακές δομές πιο σύγχρονες. Εδώ που περπατούμε μες την σήραγγα μπορεί να χωρέσει ένα μικρό αυτοκινητάκι! Το ταβάνι πιο ψηλό, και... ξαφνικά στην επόμενη στροφή ο χώρος πλημμυρίζει έντονο φώς, ο χώρος πλαταίνει δραματικά και ενώπιον μας εμφανίζονται διπλές θύρες με παράξενο, πολύ παχύ γυαλί. Μια αυστηρή προειδοποίηση στολίζει τις θύρες:\n"Απαγορεύεται η είσοδος\nπέραν αυτού του σημείου\n"Δοσομετρητή"; "Τι;" Μένουμε άναυδοι. Χωρίς να το επιδιώξουμε βρήκαμε την "πίσω πόρτα" του ραδιενεργού γραμμικού επιταχυντήρα σωματιδίων (Van de Graaf linear particle accelerator), που όλοι γνωρίζαμε βρισκόταν "κάπου υπογείως", κοντά στο κτίριο του τμήματος Φυσικών Επιστημών. Ανταλλάζουμε στα γρήγορα κάποιες σκέψεις. Και πολλές ματιές με νόημα.\nΗ συνήθης είσοδος στις εγκαταστάσεις του επιταχυντήρα από το ισόγειο (η "μπροστινή είσοδος") φυλάσσεται από ένοπλους φρουρούς και μόνο με ειδική άδεια μπαίνουν εδώ οι ερευνητές. Εδώ - το γνωρίζαμε από τα έγγραφα που είχαμε αποκαλύψει και δημοσιεύσει - γίνονταν μετρήσεις και πειράματα για την τελειοποίηση της βόμβας νετρονίων, και για τον καθορισμό των παραμέτρων για την "ορθή και οφέλιμη" στρατιωτική εκμετάλλευση της βόμβας. Αυτή η μορφή πυρηνικής βόμβας είχε εφευρεθεί ειδικά προς τον σκοπό της εξολόθρευσης ανθρώπων χωρίς να καταστρέφονται τα κτίρια. Η έκρηξη της εξαπολύει περισσότερη ραδιενέργεια σε μορφή σωματιδίων παρά ακτίνων (πιο πολλά πρωτόνια, λιγότερη ραδιενέργεια τύπων άλφα, βήτα, γάμμα και ακτίνων Χ): έχει λιγότερη καταστροφική δύναμη σε ωστικό κύμα ή σε εμπρηστική θερμική ενέργεια από τις άλλες πυρηνικές βόμβες, αλλά τα αυξημένα πρωτόνια από την έκρηξη της κατέχουν την ιδιότητα να μετατρέπουν αδρανείς ουσίες όπως το νερό και το σκυρόδεμα (μπετόν, κουνγκρί) σε ραδιενεργές. Δηλαδή και μετά που θα έχει σβύσει η έκρηξη της, το νερό και το σκυρόδεμα θα συνεχίσουν να σκοτώνουν.\nΜόνο δύο εγκαταστάσεις σε ολόκληρη την επικράτεια των ΗΠΑ κατείχαν τότε την τεχνική δυνατότητα για αυτές τις μετρήσεις και επεξεργασίες των ραδιενεργών σωματιδίων της βόμβας νετρονίων: το "δικό μας", ακριβώς ενώπιον μας πίσω από τις παράξενες διπλές θύρες, και ένα άλλο πανεπιστήμιο στη Δυτική ακτή της ηπείρου.\nΤην είχαν βαφτίσει ως "η ιδανική πυρηνική βόμβα για τον καπιταλιστή". Τι πιο ωραίο από το να εξολοθρεύεις τους ανθρώπους και να σου μένουν τα κτίρια! Εργοστάσια, πόλεις, λιμάνια, παντός είδους εγκαταστάσεις και τα μέσα παραγωγής τώρα λαμβάνουν νέο νόημα ως στρατιωτικοί στόχοι. Η βόμβα νετρονίου ξαφνικά άλλαξε το είδος του πυρηνικού πολέμου που γνωρίζαμε μέχρι τώρα: η τεραστίων διαστάσεων καταστροφή όλων των παραγωγικών εγκαταστάσεων που προκαλούσαν οι προηγούμενες πυρηνικές βόμβες τώρα καθίσταται αχρείαστη. Ο πόλεμος επιστρέφει πάλι στην εισβολή και κατάληψη των "εκκαθαρισμένων" εγκαταστάσεων.\nΣε καταπληξία, κοιτάζουμε σιωπηλά. Οι διπλές θύρες ενώπιον μας είναι η αφύλακτη είσοδος σε αυτό το εργαστήριο σφαγών και γενοκτονίας. Οι μετρήσεις εκατομμυριοστών του χιλιοστόμετρου και χιλιοστών του δευτερολέπτου σε κάθε κίνηση των μικροσωματιδίων εδώ σημαίνουν πιο αποτελεσματικές σφαγές και ένας πυρηνικός κανιβαλισμός απροσμέτρητων διαστάσεων να κυριαρχεί τελειωτικά επί της γης ολόκληρης.\nΛέμε να φύγουμε από εκεί το γρηγορότερο, μα... κάποια πρόσωπα ξαφνικά προλαμβάνουν να μας δουν μέσα από το παχύ γιαλί. Αδύνατον να τρέξουμε να φύγουμε και να μην δοθεί αμέσως συναγερμός για "ύποπτους". Η μόνη διέξοδος είναι κατευθείαν μπροστά: να μπούμε και να προσποιηθούμε πως τάχα ανήκουμε εκεί. "Και τι θα κάμουμε χωρίς δοσομετρητές; Θα είναι φως φανάρι πως αφού δεν φορούμε δοσομετρητές, δεν μπήκαμε από την κύρια είσοδο". "Δεν υπάρχει άλλη λύση, αν τρέξουμε να φύγουμε τώρα θα γίνει πασιφανές το πως είμαστε εδώ παράνομα".\nΣπρώχνουμε τις θύρες - παραδόξως ανοίγουν πανεύκολα - και μπαίνουμε με χαμόγελα. Χαιρετούμε τα πρώτα πρόσωπα που συναντούμε και συνεχίζουμε μεγαλοφώνως την συζήτηση μας: "...μα μόνο μία πίτσα παρήγγειλες; Δεν το καταλαβαίνω...", και απομακρυνόμαστε από αυτούς γοργά, χειρονομώντας, μισογελώντας... Διανύουμε τον πρώτο μακρύ διάδρομο.\nΓύρω μας όλοι όσοι προσπερνούν φορούν δοσομετρητές. Έχουν την ψευδαίσθηση πως τους "προστατεύει" από τη ραδιενέργεια μες το κτίριο, ενώ στην πραγματικότητα απλώς μετρά την ακτινοβολία στην οποία υπόκεινται ανά ώρα έτσι ώστε αν στο μέλλον που θα προκύψουν ασθένειες και αγωγές στα δικαστήρια για αποζημιώσεις, να μην μπορεί να θεωρηθεί υπεύθυνο το πανεπιστήμιο ή το κράτος για τους καρκίνους και τις άλλες παθήσεις που θα εμφανίζουν οι ερευνητές σε βάθος χρόνου. Ρίχνουμε και κρατούμε τα σακάκια μας "ανέμελα" στον ώμο, σκεπάζοντας το μέρος του στήθους όπου θα ήταν οι δοσομετρητές αν τους φορούσαμε. Προχωρούμε.\nΤα άτομα που προσπερνούμε είναι όλοι ερευνητές, καθηγητές, φοιτητές, κάποιοι διοικητικοί με τα κοστούμια, και οι πιό αληθινοί άνθρωποι, το προσωπικό καθαρισμού και συντήρησης κτιρίων (τα μόνα άτομα που κάμνουν αληθινή και σκληρή εργασία στο πανεπιστήμιο) - όλοι με δοσομετρητές. Προχωρούμε με ύφος απλό, σαν να πηγαίνουμε λίγο βιαστικοί στο μάθημα. Δεν μας κοιτάζει σχεδόν κανείς... κάπου-κάπου χαμογελούμε με ύφος κενό ή ανούσιο σε κάποιον και προχωρούμε γοργά... χωρίς σχεδόν να το πάρουμε είδηση βρίσκουμε την έξοδο και βγαίνουμε στον ήλιο και τον καθαρό αέρα, προχωρούμε, οι κινήσεις μας συνεχίζουν γοργά, μονορούφι, δεν κοιτάζουμε πίσω, δεν σταματούμε, συνεχίζουμε βαδίζοντας μέχρι και το επόμενο κτίριο, στρίβουμε τη γωνιά και σκάζουμε φωνακτά στα γέλια!\nΜε την κεκτημένη μας ταχύτητα και την μαζική ροή αδρεναλίνης ούτε καν θυμούμαι αν πήραμε τις σκάλες ή τον ανελκυστήρα για να ανεβούμε στο ισόγειο.\nΑργότερα, όταν αργοσβήνει ο ενθουσιασμός της ανακάλυψης των σηραγγών, του εργαστηρίου, της μυστικής μας διείσδυσης, της αόρατης μας εμφάνισης και διαφυγής, τίθενται στο διάλογο μας και τα δύσκολα θέματα: Πόση ραδιενέργεια μπορεί να απορροφήσαμε; Εκτεθήκαμε σε αρκετή ώστε να ανησυχήσουμε για την υγεία μας; Αυξήθηκε το ρίσκο τερατογένεσης αν γεννήσουμε παιδιά, ή στο να εμφανίσουμε καρκίνο σε μερικές δεκαετίες;\nΚαι τα πολύ πιο καυτά:\nΑν δεν είμασταν υπεύθυνοι άνθρωποι, αν είμασταν "τρομοκράτες", θα ήταν το πιο εύκολο πράμα να ξαναπάμε την ίδια διαδρομή σε χρόνο ανύποπτο και να εφαρμόσουμε τις δημιουργικές και χαρωπές τέχνες του σαμποτάζ. Πως είναι δυνατό να ήταν τόσο ανεύθυνοι οι επικεφαλείς επί της ασφαλείας στον επιταχυντήρα; Ήταν απλό λάθος, απλή βλακεία το να αφήσουν την πίσω πόρτα αφύλακτη; Δεν χρειαζόταν καν να φέρουμε βόμβες μαζί μας, εκεί μες το εργαστήριο του επιταχυντήρα υπήρχαν όλα τα απαραίτητα. Μια απλή έκρηξη θα κατέστρεφε άμεσα την δυνατότητα μελλοντικής βελτίωσης της βόμβας νετρονίου• θα κατέστρεφε τα αρχεία των μετρήσεων και πειραμάτων που είχαν γίνει μέχρι τότε και θα αχρήστευε και την συσσωρευμένη εργασία του παρελθόντος• θα αποθάρρυνε το Πεντάγωνο από το να χρηματοδοτήσει ξανά αυτό το εργαστήριο για κατασκευές τερατωδών όπλων• θα αποθάρρυνε τους επιστήμονες και φοιτητές από το να επιδιώκουν καριέρες που επενδύουν στο θάνατο και την καταστροφή• και με το σκόρπισμα όλων των ραδιενεργών σωματιδίων του επιταχυντήρα ο χώρος θα μετατρεπόταν σε μια μικρή "βρώμικη βόμβα" διαρκείας (ή σε "βρώμικο κρατήρα" διαρκείας). Η ραδιενέργεια που θα εκλυόταν από μια τέτοια έκρηξη είναι αδύνατο να υπολογιστεί εκ των προτέρων. Κατά πάσα πιθανότητα θα ήταν σε μικρές ποσότητες, αλλά σε αυτό θα έπαιζε ρόλο και το αν θα ήταν σε λειτουργία ο επιταχυντήρας την στιγμή της έκρηξης, και κατά πόσο είχαν αδειάσει πρόσφατα από το εργαστήριο όλα τα ραδιενεργά απόβλητα των πειραμάτων τους. Με άλλα λόγια μπορεί ο τοπικός πληθυσμός να εκτεθόταν σε μικρές ή μεσαίες δόσεις ραδιενέργειας, πράμα που μπορεί να αποβεί φονικό.\nΚαι σίγουρα δεν θα θέλαμε ποτέ να εκτεθούν αθώοι άνθρωποι σε στρατιωτικές ενέργειες που θα κοστίσουν ζωές και τραυματισμούς. Οι σκέψεις αιωρούνται ανυπόφορες, αναδύονται προς τον ουρανό, δεσμεύονται με ένα σύννεφο και μπαίνουν σε τροχιά γύρω από τον πλανήτη. Δεν φθίνουν, δεν χάνονται, το νόημα τους παραμένει καυτό. Βροχές νοημάτων και χαλάζι εννοιών, χιονιές ιστορικής και πολιτικής ωρίμανσης τις επαναφέρουν πίσω στο έδαφος επανηλειμμένα και διαχρονικά, σε κάθε νέα εποχή εξελίξεων.\nΤελικά... είναι τόσο απλά τα πράματα; Ήταν πράγματι υπεύθυνη και ανθρωπιστική η στάση μας στο να ΜΗΝ αξιοποιήσουμε την ανακάλυψη της ανασφάλιστης εισόδου του επιταχυντήρα μέσω της σήραγγας για μια ενέργεια σαμποτάζ; Ή μήπως υπεύθυνη και ανθρωπιστική στάση θα ήταν η καταστροφή αυτών των εγκαταστάσεων το συντομότερο; Μήπως θα μπορούσαμε να είχαμε βρει τρόπο να καταστρέψουμε τον επιταχυντήρα χωρίς να προκύψουν αθώα θύματα από την πιθανή έκλυση ραδιενέργειας;\nΌπως τίθενται, αυτά αποτελούν μερικά από τα πιο δύσκολα και ανυπόφορα υπαρξιακά ερωτήματα του Κινήματος. Είναι σίγουρα αδύνατο να τα επωμιστούν μεμονωμένα άτομα, αλλά ακόμα και η συλλογική επεξεργασία των ερωτημάτων από ολόκληρες επαναστατικές οργανώσεις, ακόμα και από ολόκληρες ταξιαρχίες ανατρεπτικών διανοητών είναι πολύ δύσκολη. Τίθενται πολιτικά και ηθικά ζητήματα με τέτοιο τρόπο που ό,τι και να πράξεις, ή ό,τι αποφύγεις να πράξεις, θα σου μένουν πάντα αμφιβολίες και δισταγμοί.\nΈνα πράγμα όμως κατέστη σίγουρο εκείνη την εποχή που ίσως φωτίσει κάποτε αυτά τα δύσκολα διλήμματα του παρελθόντος. Ας κληροδοτηθεί και ως καλή καθοδήγηση για εκείνα του μέλλοντος. Αρχίζοντας από τις αρχές της δεκαετίας του ογδόντα μέχρι και τις αρχές της δεκαετίας του ενενήντα, ο κλάδος του αντάρτικου στη Δύση που σχεδόν σε όλες τις χώρες της Δύσης επωμίστηκε ένοπλα αλλά αναίμακτα κτυπήματα ενάντια στο σύστημα, προκαλώντας είτε αντικειμενικές ζημιές στον αντίπαλο, είτε καταφέροντας έξυπνα κτυπήματα ένοπλης προπαγάνδας, κέρδισε πολύ πιο μεγάλα ποσοστά συμπάθειας και υποστήριξης από τον πληθυσμό και το μαζικό Κίνημα σε σύγκριση με τα αντίστοιχα κτυπήματα από άλλες οργανώσεις της ίδιας εποχής που συμπεριλάμβαναν ηθελημένους σκοτωμούς στις ενέργειες τους.\nΥπάρχουν βέβαια εξαιρέσεις σε όλα, όπως για παράδειγμα οι εκτελέσεις των χουντικών βασανιστών στην Ελλάδα από την οργάνωση Επαναστατικός Λαϊκός Αγώνας (ΕΛΑ) και την Οργάνωση 17Ν, που απένειμαν δικαιοσύνη με τρόπο που όλος ο λαός επικρότησε. Και μάλιστα τόσο θερμά, που ακόμα και αργότερα όταν οι οργανώσεις ανέλαβαν ένοπλες ενέργειες πιο αμφισβητήσιμες, ή όταν λόγω λάνθασμένης οργανωτικής ανάπτυξης αποκόπηκαν από το μαζικό Κίνημα, οι δημοσκοπήσεις συνεχώς έδειχναν πως 20% του λαού τις επικροτούσε και υποστήριζε.\nΕκείνο όλο το συμβάν με την αόρατη μας παρείσφρηση στις ραδιενεργές σήραγγες και τον επιταχυντήρα όπου τελειοποιείτο τότε η βόμβα νετρονίου, καθώς και οι πολιτικοί και προσωπικοί μας διάλογοι για το θέμα εμφύτευσαν μέσα μου ανησυχίες και ερωτήματα που δεν θα λυθούν ποτέ. Θα πεθάνω και ακόμα δεν θα γνωρίζω με καμμιά βεβαιότητα αν "υπεύθυνη και ανθρωπιστική" ήταν η πράξη ή η απραξία, η ενεργός εμπλοκή σε καταστροφές, ή η συνειδητή επιλογή της αποχής από εκείνη την συγκεκριμένη δράση.\nΚάποιες συνειδησιακές σήραγγες είναι τόσο δύσβατες, τόσο γεμάτες με βαρυφορτωμένα ηθικά και πολιτικά ναρκοπέδια που απομένω με την αίσθηση πως ίσως δεν είμαι άξιος να διαχειριστώ την διέλευση τους.\nΠολύ ενδιαφέροντα αποσπάσματα από τα πρακτικά της Δίκης της 17Ν, όπου κατέθεσε ως μάρτυρας Υπεράσπισης ο Γιώργος Καραμπελιάς της Κίνησης ΑΡΔΗΝ. Η Ιωάννα Κούρτοβικ ήταν συνήγορος Υπεράσπισης:\n"Ι. ΚΟΥΡΤΟΒΙΚ: Εγώ διαχωρίζοντας τη λογική της επιλογής των μέσων και της δυνατότητας και της αποτελεσματικότητας και στεκόμενη στο πρώτο μέρος να σας ρωτήσω αυτή η κριτική που γινόταν μέσα από τις προκηρύξεις της Οργάνωσης, αφήνοντας κατά μέρος και το λεκτικό με το οποίο είναι προφανές ότι δεν μπορεί κανείς να το αποδέχεται ειδικά, παρά μόνο αν ανήκει στο συγκεκριμένο χώρο.\nΓ. ΚΑΡΑΜΠΕΛΙΑΣ: Βεβαίως η ΛΜΑΤ ήταν μεγάλη ανακάλυψη! Η Λούμπεν Μεγαλοαστική Τάξη που κυριαρχεί στην Ελλάδα. Αυτό είναι ένα δεδομένο.\nΙ. ΚΟΥΡΤΟΒΙΚ: Μια συμβολή στην πολιτική σκέψη και στην πολιτική ορολογία.\nΕγώ ρωτώ το περιεχόμενο των προκηρύξεων, η κριτική που ασκούσαν στους θεσμούς και στις συγκεκριμένες πολιτικές εξελίξεις γιατί αφορούσαν συγκεκριμένες πολιτικές παρεμβάσεις, συγκεκριμένα ζητήματα που ήταν ζητήματα επικαιρότητας και ζητήματα αιχμής της επικαιρότητας, αυτό το περιεχόμενο της κριτικής ήταν κάτι που αφορούσε μόνο την ίδια την Οργάνωση, ή αφορούσε ένα μεγάλο μέρος;\nΓ. ΚΑΡΑΜΠΕΛΙΑΣ: Όλη μεγάλη συζήτηση που συχνά είχε γίνει για τις προκηρύξεις της 17Ν ήταν ότι πάρα πολλοί άνθρωποι έλεγαν συμφωνούμε με το περιεχόμενο, αλλά διαφωνούμε με τον τρόπο και πάρα πολλοί έλεγαν ότι αν δεν υπήρχε η ενέργεια, δεν θα δημοσιεύονταν οι προκηρύξεις. Θυμάστε όλη αυτή τη συζήτηση και πάρα πολλοί σε ό,τι αφορά το περιεχόμενο συμφωνούσαν. Διότι πράγματι έθιγε ζητήματα τα οποία είναι τρέχοντα, υπαρκτά για την κοινωνία."\n"Δ.ΚΟΥΦΟΝΤΙΝΑΣ: ...Ήθελα να πω ένα ζήτημα, παρόλο που με τον κ. Καραμπελιά διαφωνούμε σε πολλά, αλλά δεν είναι ο χώρος εδώ πέρα και οι όροι για την συζήτηση, θα ήθελα να μας πείτε για κάποιο ζήτημα, με το οποίο έχετε ασχοληθεί πολύ με το εθνικό ζήτημα, μια που γίνεται μια προσπάθεια διαστρέβλωσης των θέσεων της Οργάνωσης και συκοφάντησης, μπερδεύοντας επίτηδες τον εθνισμό με τον εθνικισμό.\nΓ. ΚΑΡΑΜΠΕΛΙΑΣ: Το ίδιο συμβαίνει και με μένα δόξα τω Θεώ.\nΔ. ΚΟΥΦΟΝΤΙΝΑΣ: Και ο εθνισμός – αν δεν κάνω λάθος – είστε από τους πρώτους που το βάλατε στη συζήτηση μέσα στο κίνημα. Φθάνουν στο σημείο να κατηγορούν την οργάνωση για εθνικισμό, που δεν έχει καμία σχέση με μια επαναστατική οργάνωση. Να χαρακτηρίζουν την 17Ν εθνικιστική, ή την ιδεολογία της εθνικιστική.\nΓ. ΚΑΡΑΜΠΕΛΙΑΣ: Όχι, πάνω σ’ αυτό έχω να πω, ότι αυτή είναι μια παράμετρος που συχνά μου αναφερόταν εξάλλου στο παρελθόν ότι ήταν ένας από τους λόγους ότι μοιάζουμε, ότι μπορεί να είσαι και 17Ν, επειδή πάνω στα εθνικά ζητήματα και την ευαισθησία για τα εθνικά ζητήματα, είχα μια έντονη ευαισθησία γι’ αυτά.\nΠΡΟΕΔΡΟΣ: Δηλαδή είναι άλλο εθνισμός και άλλο εθνικισμός;\nΓ. ΚΑΡΑΜΠΕΛΙΑΣ: Βεβαίως εθνικισμός είναι η προσπάθεια του επιθετικού μιας στάσης επιθετικής έναντι άλλων χωρών και λαών και έχει επιθετικά χαρακτηριστικά, ενώ εθνισμός ή πατριωτισμός, έχει την έννοια ότι βρίσκω την ταυτότητά μου, αναφέρομαι σ’ αυτήν και την υπερασπίζομαι."\nΠροσωπικές και πολιτικές πορείες στον χώρο των βασανιστηρίων και της πολιτικής θεωρίας\nTorture / More on the Fake Left\n"Left is Right and Right is Wrong\nBetter decide which side you're on" - Tom Robinson Band\nFor a Hellenic Socialist Revival\nPosted by Petros Evdokas, Πέτρος Ευδόκας at Friday, July 28, 2017


μοναξερός...: Ταινία «The Right to Save Seed». 5 λεπτά για να καταλάβετε την τρελή κατασταση με τους σπόρους\nΗ ταινία «The Right to Save Seed» είναι μια αστεία ταινία κινουμένων σχεδίων που εξηγεί τις παράλογες καταστάσεις που αντιμετωπίζουν οι αγρότες. Στην Ευρώπη που θέλουν να σπείρουν ξανά τους σπόρους που κράτησαν από τις προηγούμενες σοδειές τους. Πρωταγωνιστούν οι Μάγνουμ, Αγκατα, Νταλί και Μόνα Λίζα – τέσσερις ποικιλίες πατάτας (που πραγματικά υπάρχουν). Η ταινία παρουσιάζει τα διάφορα νομικά προβλήματα με τα πνευματικά δικαιώματα των σπόρων με έμπνευση και πολύ χιούμορ!\nΑκόμα κι αν οι αγρότες έχουν φυλάξει οι ίδιοι και οι οικογένειες τους δικούς τους σπόρους για δεκαετίες δεν έχουν πια το δικαίωμα να τους σπείρουν και είναι υποχρεωμένοι να τους αγοράζουν, επίσης απαγορεύεται να κρατούν σπόρους από αυτούς που αγοράζουν εκτός αν πληρούνται ορισμένες προϋποθέσεις που προβλέπονται από την σύμβαση που υπογράφει με την αγορά σπόρων με την πωλήτρια εταιρία που… διαθέτει(!) τα πνευματικά δικαιώματα των σπόρων.\nΠηγή:http://www.neakriti.gr/?page=newsdetail&DocID=1205140&srv=266 μέσω https://seisaxthia.wordpress.com/\nΕτικέτες ΑΓΡΟΤΟΔΙΑΤΡΟΦΙΚΟ, ΟΙΚΟΛΟΓΙΑ


Ειδική Αγωγή: Β Φάση Αναπληρωτών Ειδικής Αγωγής\nΒ Φάση Αναπληρωτών Ειδικής Αγωγής\nΤη Δευτέρα θα ανακοινωθούν τα ονόματα 80 δασκάλων και 20 νηπιαγωγών ειδικής αγωγής.\nΑνώνυμος 25 Οκτωβρίου 2009 - 12:47 μ.μ.\nΚαλησπέρα.πότε θα ανακοινωσουν τους αναπληρωτές ειδικής αγωγής?υποτίθεται δευτέρα παρουσιάζονται 26/10\nΑνώνυμος 29 Οκτωβρίου 2009 - 7:48 π.μ.\nΜήπως γνωρίζει κανείς αν θα γίνει και τρίτη φάση αναπληρωτων νηπιαγωγων ειδικής αγωγής και ποσα ατομα θα πάρουν;;;;;;;;;;;;;;;\nΑνώνυμος 29 Οκτωβρίου 2009 - 10:56 π.μ.\nΚαλημέρα.πήρα στο υπουργείο παιδείας και μου είπαν ότι θέλουν να πιστεύουν οτι θα γίνει τρίτη φάση,αλλά δεν ξέρουν πότε θα γίνει.θα σου δώσω ένα τηλ να πάρεις κα εσύ.2103442577\nΑνώνυμος 29 Οκτωβρίου 2009 - 11:00 π.μ.\nείνα απαράδεκτοι υπάρχουν πολλά κενα και το υπουργείο παιρνει μόνο 20 νηπιαγωγούς ειδικής αγωγής.μας κοροιδεύουν?\nνα γίνουν γρήγορα προσλήψεις.\nΑνώνυμος 5 Νοεμβρίου 2009 - 7:25 μ.μ.\nτι θα γίνει ειδικής αγωγής αναπληρωτές νηπιαγωγούς θα πάρουν θα υπάρξει γ φάση?\nΕιδική Αγωγή 6 Νοεμβρίου 2009 - 9:53 μ.μ.\nΜέχρι τώρα κανείς δε γνωρίζει για τρίτη φάση. Αυτό που γίνεται πάντα είναι σε δέκα μέρες να ζητήσουν τι κενά υπάρχουν από τους νομούς και μετά να ζητήσουν πιστώσεις από το υπουργείο οικονομικών. Συνεπώς θα υπάρξει τρίτη φάση ίσως το Δεκέμβριο,. Αυτά είναι εικασίες και τίποτε επιβεβαιωμένο.\nΑνώνυμος 7 Νοεμβρίου 2009 - 12:49 μ.μ.\nευχαριστω πολυ.μακάρι να γίνει κάτι.υπάρχουν κενά αρκετά πάντως.\nΑνώνυμος 24 Δεκεμβρίου 2009 - 11:46 μ.μ.\nεχει απο οκτωμβριο να καλεσει αναπληρωτεσ νηπιαγωγουσ απο τη στιγμη που υπαρχουν παρα πολλα κενα!!!!και υπαρχει η απορια...αυτα τα παιδια τι εχουν απογινει;και που βρισκεται η ευαισθησια των αρμοδιων;;;σασ παρακαλω πολυ μπορει να γινει κατι;ευχαριστω πολυ


Τα "ρέστα" του παίζει ο ΠΑΟΚ, δύσκολη αποστολή για την ΑΕΚ • Bet-planet.gr\nΤα "ρέστα" του παίζει ο ΠΑΟΚ, δύσκολη αποστολή για την ΑΕΚ\nΚαλημέρα φίλοι του bet-planet.gr. Απόλυτο είχαμε χθες στις επιλογές μας με την Ξάνθη και τον ΠΆΟΚ να επιβεβαιώνουν όσα είχαμε πει και να μας οδηγούν σε ωραιότατο ταμείο. Συνεχίζουμε σήμερα με δράση καθαρά μπασκετική, από εκεί όπου θα προέλθουν και οι σημερινές προβλέψεις μου.\nΞεκινώντας από το "Παλατάκι", ο ΠΑΟΚ υποδέχεται την Ναντέρ σε έναν αγώνα do or die για την ελληνική ομάδα μετά το αρχικό 0-3 που έχει ξεκινήσει τον όμιλο. Προβληματισμός για τον coach Παπαθεοδώρου που βλέπει τους νέους Χάτσερ, Αθηναίου και Πόουπ να μην έχουν μπει στο κλίμα της υπόλοιπης ομάδας, ενώ σε γενικές γραμμές ο μοναδικός που στέκεται στο ύψος των περιστάσεων είναι ο απολαυστικός Φιλ Γκος. Βαρόμετρο για τον δικέφαλο του Βορρά η απόδοση και των Μορέιρα, Μαργαρίτη. Από την άλλη οι Γάλλοι προσπαθούν φέτος να παίξουν πιο ορθολογικά και να μην στηρίζονται αποκλειστικά στο τρίποντο. Στη σύνθεση της ομάδας είναι και ο γνωστός μας από το πέρασμα στον Άρη Γουότερς, ο οποίος ουσιαστικά μπορεί να χαρακτηριστεί και ως ο "εγκέφαλος" της Ναντέρ. Σε πιθανή καλή ημέρα της περιφέρειας του ΠΑΟΚ δε θα έδινα πολλές ελπίδες στους φιλοξενούμενους να απειλήσουν, αρκεί να φανούν αντάξιοι οι Χάτσερ, Αθηναίου. Επιλογή μου ο άσσος που στη stoiximan πληρώνει 1,60.\nΣτη Γαλλία και συγκεκριμένα στην έδρα της Ντιζόν παίζει απόψε ο έταιρος δικέφαλος αυτός του Νότου. Η ΑΕΚ το Σάββατο έμεινε από δυνάμεις στην έδρα του Προμηθεά και δε κατάφερε να φύγει με το "διπλό". Μερίδιο ευθύνης για την ήττα έχει και ο Μπάνκι, ο οποίος ξέχασε για αρκετή ώρα τον Σάκοτα στο πάγκο. Σημαντική η απουσία του Ξανθόπουλου, με τον Ρατάν Μέις να είναι αυτός που θα κάνει αποκλειστικά κουμάντο σήμερα, κάτι που θα μπορούσε να χαρακτηριστεί και "δίκοπο μαχαίρι". Οι Γάλλοι από τη μεριά τους δεν έχουν ξεκινήσει καλά στον όμιλο και με επίδοση 1-2, δεν έχουν περιθώριο να ηττηθούν στην έδρα τους σε δεύτερο σερί παιχνίδι. Καλή η πορεία τους εντός συνόρων, όπου βρίσκονται στη δεύτερη θέση του πρωταθλήματος. Και για τις δύο ομάδες το παιχνίδι είναι εξαιρετικής σημασίας, όμως κακά τα ψέμματα αν κάποιοι "καίγονται" τότε αυτοί είναι οι γηπεδούχοι. Στους λόγους που θα προτείνω τον άσσο είναι και η απουσία του Ξανθόπουλου, οποίος όποτε χρειαζόταν έμπαινε και συμμάζευε τα πράγματα όταν ο τρελοκαναδός ήταν εκτός κλίματος. Η νίκη της Ντιζόν τιμάται στο 1,80 στη stoiximan.\nΠΑΟΚ - ΝAΝΤΕΡ 1 (1,60/stoiximan)\nΝΤΙΖΟΝ - ΑΕΚ 1 (1,80/stoiximan)\nΠΑΟΚ - ΝΑΝΤΕΡ 1 (-3,5/1,93/stoiximan)\n1ος σκόρερ ΓΚΟΣ (5,00/stoiximan)


Από 1-3 Ιουνίου η Balkannabis Expo 2018 στην Τεχνόπολη του Δήμου Αθηναίων\nΒρίσκεστε εδώ: Home / Ειδήσεις - αγροτικά νέα / Αγορά / Από 1-3 Ιουνίου η Balkannabis ...\nΗ μεγαλύτερη διεθνής εμπορική έκθεση κάνναβης στην Ελλάδα μετράει αντίστροφα. Για τρεις ολόκληρες μέρες, από την 1η έως τις 3 Ιουνίου 2018, η Τεχνόπολη του Δήμου Αθηναίων θα αποτελέσει το σημείο αναφοράς για την παγκόσμια βιομηχανία της κάνναβης.\n-την Δρ. Bonni Goldstein, Διευθύντρια της Canna-Centers, της ιατρικής κλινικής αφιερωμένης στην εκπαίδευση ασθενών στη χρήση κάνναβης για σοβαρές και χρόνιες παθήσεις, που λειτουργεί στην Καλιφόρνια των ΗΠΑ. Το 2008, η Δρ Goldstein έδειξε ιδιαίτερο ενδιαφέρον για την επιστήμη της ιατρικής κάνναβης, όταν είδε τα ευεργετικά της αποτελέσματα σε έναν άρρωστο φίλο. Έκτοτε έχει κατευθύνει θεραπευτικά τόσο τους ενήλικες όσο και τους παιδιατρικούς ασθενείς για χρήση ιατρικής κάνναβης. Έχει δώσει πολυάριθμες διαλέξεις σε πολλά προγράμματα υποστήριξης ασθενών, συμπεριλαμβανομένης της Κοινότητας Υποστήριξης Καρκίνου και της Παιδιατρικής Επιληψίας.\n-τον γιατρό Ethan Russo, Διευθυντή Έρευνας και Ανάπτυξης στο φημισμένο Διεθνές Ινστιτούτο για την Κάνναβη και τα Κανναβιδοειδή (International Cannabis and Cannabinoid Institute, ICCI), του πρώτου εξειδικευμένου ερευνητικού κέντρου στην καρδιά της Ευρώπης, την Πράγα. Ο Russo, διακεκριμένος νευρολόγος από τις ΗΠΑ, έχει διατελέσει πρώην πρόεδρος της Διεθνούς Ερευνητικής Κοινότητας για τα Κανναβιδοειδή και Πρόεδρος του Διεθνούς Οργανισμού για τη Φαρμακολογία των Κανναβιδοειδών. Έχει πλούσιο συγγραφικό έργο για την κάνναβη, τη διαχείριση πόνου, τη νευρολογία και τα φαρμακευτικά βότανα.\n-την Αμερικανίδα Steph Sherer, του Διεθνούς Συνασπισμού Ασθενών για την Ιατρική Κάνναβη (IMCPC). Ασθενής και η ίδια που χρησιμοποιεί φαρμακευτική κάνναβη για περισσότερα από 17 χρόνια, ίδρυσε και διευθύνει το πρωτοπόρο διεθνώς οργανισμό για τη συμβουλευτική υποστήριξη ασθενών, Americans for Safe Access (ASA).\n-του Paul Benham, με 25 χρόνια εμπειρία στον κλάδο της βιομηχανικής κάνναβης. Θεωρείται ένας από τους ιδρυτές της βιομηχανίας της διατροφικής κάνναβης στην Ευρώπη. Είναι Διευθύνων Σύμβουλος της Elixinol, τον ένα από τους τρεις μεγαλύτερους προμηθευτές φυτικών φαρμάκων/ συμπληρωμάτων Κανναβιδιόλης (CBD) σύμφωνα με το περιοδικό Forbes, και Διευθύνων Σύμβουλος της Hemp Foods Australia- τον μεγαλύτερο προμηθευτή τροφίμων κάνναβης στο νότιο ημισφαίριο. Ο Paul Benhaim δραστηριοποιείται επίσης με την φαρμακευτική κάνναβη στην Αυστραλία και έχει γράψει 9 βιβλία για την βιομηχανική κάνναβη.\n-του Daniel Kruse, ιδρυτή και διευθύνοντα σύμβουλο μιας από τις μεγαλύτερες εταιρείες παραγωγής και επεξεργασίας βιομηχανικής κάνναβης στην Ευρώπη, της Hempro International στην Γερμανία. Έχει περισσότερες από δύο δεκαετίες εμπειρίας στον κλάδο της βιομηχανικής κάνναβης. Από το 2013 είναι μέλος του διοικητικού συμβουλίου της EIHA (European Industrial Hemp Association).\n-του Morris Beegle, δραστήριου μέλους της Αμερικανικής Ομοσπονδίας για την Βιομηχανική Κάνναβη και ιδρυτή της NoCo Hemp Expo, της μεγαλύτερης έκθεσης βιομηχανικής κάνναβης στον κόσμο που υποστηρίζει επίσημα την BALKANNABIS EXPO.\n-του Rafael Dulon, διευθύνοντα συμβούλου της Γερμανικής HANF FARM, έναν από τους πιο έμπειρους καλλιεργητές και μεταποιητές βιομηχανικής κάνναβης στην Ευρώπη.\nΓραφείο Τύπου: Φωτεινή Μπάρκα, media@balkannabisexpo.com


Πώς smartphones, tablets και laptops κάνουν κακό στην υγεία; - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Χωρίς κατηγορία \_ Πώς smartphones, tablets και laptops κάνουν κακό στην υγεία;\nΠώς smartphones, tablets και laptops κάνουν κακό στην υγεία;\nΠόνοι στην πλάτη και τον αυχένα\nΟι άνθρωποι ενδεχομένως και να διακινδυνεύουν την υγεία τους όταν συνεχίζουν να εργάζονται μέσω smartphones, tablets και laptops μετά το πέρας του εργασιακού τους ωραρίου, σύμφωνα με μελέτη της Εταιρείας Φυσιοθεραπείας της Μ.Βρετανίας.\nΟι ειδικοί υποστηρίζουν ότι οι άνθρωποι σήμερα είναι «υπόδουλοι της οθόνης» και συχνά συνεχίζουν να εργάζονται ακόμη και κατά τη διάρκεια της διαδρομής από και προς το γραφείο ή αφού έχουν φτάσει πια στο σπίτι τους.\nΗ κακή στάση του σώματος κατά τη διάρκεια των μετακινήσεων μπορεί να συντελέσει σε πόνους στην πλάτη και τον αυχένα. Οι φυσιοθεραπευτές λοιπόν προτείνουν να «αποσυνδεόμαστε» από τις έξυπνες συσκευές μας στον ελεύθερο χρόνο μας.\nΗ Εταιρεία Φυσιοθεραπείας διενήργησε online δημοσκόπηση σε δείγμα 2.010 υπαλλήλων γραφείου και διαπίστωσε ότι σχεδόν τα δύο τρίτα αυτών συνέχιζαν να εργάζονται και εκτός εργασιακού ωραρίου.\nΜάλιστα διαπιστώθηκε ότι η κορύφωση της εργασιακής ημέρας σημειωνόταν δύο ώρες μετά το τέλος του οκταώρου, δηλαδή οι υπάλληλοι περνούσαν επιπλέον 2 ώρες μπροστά στην οθόνη κάποιας έξυπνης συσκευής ενώ ήταν σπίτι ή κατά τις μετακινήσεις τους.\nΟ φόρτος εργασίας και η πίεση κατά τη διάρκεια της ημέρας ήταν οι κύριοι λόγοι του επιπλέον εργασιακού φορτίου για το σώμα.\nΗ πρόεδρος της Εταιρείας Φυσιοθεραπείας Δρ Χελενα Τζονσον εξηγεί ότι «τα ευρήματα δημιουργούν τεράστια επιστημονική ανησυχία. Ακόμη και λίγη επιπλέον εργασία στο σπίτι, αν γίνεται σε καθημερινή βάση μπορεί να συντελέσει σε προβλήματα στην πλάτη και τον αυχένα, όπως επίσης και στην εκδήλωση παθήσεων που σχετίζονται με το στρες. Μάλιστα, τα συμπτώματα αυτά παρατηρούνται ήδη σε άτομα που χειρίζονται φορητές συσκευές, χωρίς να προσέχουν την στάση του σώματός τους.»\nΟ γενικός γραμματέας της Ένωσης Εμπορίου Μπρένταν Μπάρμπερ σχολιάζει ότι «η επιπλέον εργασία δεν κάνει καλό σε κανέναν. Οι υπάλληλοι με εργασιακό φόρτο έχουν μεγάλες πιθανότητες να μην είναι αποδοτική στο αντικείμενο εργασίας τους, καθώς το μη διαχειρίσιμο στρες μπορεί να οδηγήσει σε σωματική και ψυχική νοσηρότητα. Αν λοιπόν αισθάνεστε ότι δεν μπορείτε να αφήσετε τη δουλειά σας στο γραφείο αλλά την παίρνετε μαζί σας στο σπίτι, τότε μάλλον θα πρέπει να μάθετε να σβήνετε τις έξυπνες συσκευές σας».


Η Κάτω Ζάκρος Στις Αρχές Του Προηγούμενου Αιώνα - Κρήτη πόλεις και χωριά\nHome 00027 - ΑΦΙΕΡΩΜΑΤΑ Η Κάτω Ζάκρος Στις Αρχές Του Προηγούμενου Αιώνα\nΕντυπωσιακές ασπρόμαυρες παλιές φωτογραφίες από την Κάτω Ζάκρο.\nΜια όμορφη παραλία και καλό φαγητό μπορεί να βρει κανείς σε ολόκληρη την Κρήτη, χωρίς να διανύσει τόσα και τόσα χιλιόμετρα στους επαρχιακούς δρόμους της ανατολικής της πλευράς. Η Κάτω Ζάκρος όμως δεν προσφέρει μόνο αυτό.\nΕδώ ανασκάφτηκε το 4ο μινωικό ανάκτορο της Κρήτης και το οποίο είναι τομοναδικό που βρέθηκε ασύλητο. Κτίστηκε περίπου το 1600 π.χ αποτελούνταν\nαπό 180 διαμερίσματα και είχε έκταση 8.000 τετραγωνικά μέτρα.\nΤις ανασκαφές στον χώρο άρχισε ο D. G. Hogarth αλλά ο κύριος ανασκαφέας του ανακτόρου είναι ο καθηγητής Πλάτων.\nΤο ανάκτορο της Αρχαίας Ζάκρου\nείναι μικρότερο από τα υπόλοιπα ανάκτορα αλλά έχει παρόμοια διάταξη με τα ανάκτορα της Κνωσού και της Φαιστού. Έχει κεντρική αυλή (πλακόστρωτη)\nγύρω από την οποία αναπτύσσεται το οικοδόμημα με λαβυρινθώδη διάταξη, με τρεις δυτικές εισόδους και μια κύρια είσοδο στην οποία υπάρχει και βωμός.\nΣτην δυτική πλευρά του ανακτόρου υπάρχουν τα δωμάτια των αξιωματούχων ενώ στην βόρεια πλευρά υπήρχαν αίθουσες συμποσίων, οι φωταγωγοί ενώ στην ίδια πλευρά βρέθηκαν μεγάλες λεκάνες οι οποίες είχαν\nΤα κυρίως διαμερίσματα και τα διάφορα εργαστήρια βρισκόταν στην ανατολική και νότια πλευρά αντίστοιχα. Η τοποθεσία του ανακτόρου είχε μεγάλη σημασία γιατί στην περιοχή που ήταν κτισμένο\nμπορούσε να εμπορεύεται με την Ανατολή καθώς επίσης και με τα άλλα ανάκτορα του νησιού.\nΣτον χώρο βρέθηκαν και πολλά αγγεία τα οποία βρισκόταν μέσα στο θησαυροφυλάκιο του ανακτόρου. Επίσης ανάμεσα στα τόσα ενδιαφέροντα\nευρήματα ξεχωρίζουν μεγάλα ξίφη με φύλλα χρυσού, ελεφαντόδοντα, χάλκινα διακοσμητικά από την Κύπρο και ένας αμφορέας με παράσταση ενός ιερού\nκορυφής και αγριμιών. Πολλά από τα ευρήματα αυτά βρίσκονται στο Αρχαιολογικό Μουσείο Ηρακλείου.\nΟι εντυπωσιακές φωτογραφίες από το Institute of Archaeology University of Oxford Archives


“Μόνος ρεαλισμός σε κάθε εποχή = εξέγερση και εργατική ανατροπή, Νοέμβρης 1973 – Νοέμβρης 2014″. | Αριστερή Κίνηση Περιστερίου\n← Η Αριστερή Κίνηση Περιστερίου στον εορτασμό του Πολυτεχνείου\nΤΡΟΥΜΠΑ Η ΒΕΑΚΗ ΜΕ ΤΙΣ ΠΛΑΤΕΣ ΤΟΥ ΔΗΜΟΥ →\n“Μόνος ρεαλισμός σε κάθε εποχή = εξέγερση και εργατική ανατροπή, Νοέμβρης 1973 – Νοέμβρης 2014″.\nPosted on 17 Νοέμβριος, 2014\tby leftmove\nΤην Τετάρτη 12 Νοέμβρη 2014 πραγματοποιήθηκε η πολιτική εκδήλωση της Αριστερής Κίνησης Περιστερίου με θέμα: “Μόνος ρεαλισμός σε κάθε εποχή = εξέγερση και εργατική ανατροπή, Νοέμβρης 1973 – Νοέμβρης 2014″.\nΜίλησαν οι αγωνιστές της εξέγερσης του Πολυτεχνείου Σήφης Καυκαλάς και Δημήτρης Παπαχρήστος και από τη νεότερη γενιά ο Δημήτρης Αδαμόπουλος.\nΔείτε στα βίντεο που ακολουθούν μεγάλο μέρος αυτής της εκδήλωσης. Τις επόμενες μέρες θα προστεθούν και άλλα βίντεο.\nΕισαγωγική ομιλία του δημοτικού συμβούλου με την Αριστερή Κίνηση Περιστερίου Πάνου Παπανικολάου:\nΗ ομιλία του εκφωνητή του Πολυτεχνείου Δημήτρη Παπαχρήστου:\nΗ δευτερολογία του αγωνιστή Σήφη Καυκαλά:\nΗ ομιλία του Δημήτρη Αδαμόπουλου:


O Mikeius που σώζει την τιμή του ελληνικού YouTube | Protagon.gr\nΟ Μιχάλης (Mikeius) και η κούκλα του Δαρβίνου | Protagon/ Ελένη Κατρακαλίδη\nΤο «What the Fact» είναι μία από τις καλύτερες και πιο δημοφιλείς εκπομπές στο ελληνικό YouTube. Δημιουργός της ο Μιχάλης που έγινε γνωστός μέσα από το ανατρεπτικό «ΜΠΡΑΦ» και τώρα «εξαργυρώνει» την δημοφιλία του προσπαθώντας να κάνει την Επιστήμη «κουλ»\nΙάσονας Καραμήτσος 14 Οκτωβρίου 2018, 20:55\nΟ Μιχάλης (Mikeius) και η κούκλα του Δαρβίνου\nΟ Mikeius είναι ένας από τους πλέον γνωστούς YouΤuber των τελευταίων ετών. Εκατοντάδες χιλιάδες παιδιά βλέπουν εδώ και χρόνια τα βίντεο του και εκατοντάδες χιλιάδες άνθρωποι μεγαλύτερης ηλικίας αγνοούν παντελώς την παρουσία του. Είναι ο σταρ ενός κόσμου που όλο και μεγαλώνει. Τον τελευταίο χρόνο λοιπόν, ο Mikeius (ή αν θέλετε Μιχάλης) έχει καταφέρει κάτι ιδιαίτερο: να γίνει ο «κουλ» εκπρόσωπος της Επιστήμης και του ορθολογισμού στην αφιλόξενη αρένα του ελληνικού YouΤube.\nΠριν αρκετά χρόνια, το YouΤube χτύπησε την πόρτα της μέσης ελληνικής οικογένειας. Παρουσίασε τον εαυτό του με τα καλύτερα λόγια και ανέλυσε τα προτερήματά του. Ο νεαρός γιος της οικογένειας εντυπωσιάστηκε, ο πατέρας άρχισε να το σκέφτεται ενώ η μητέρα διατύπωνε ερωτήσεις ρίχνοντας παράλληλα κλεφτές ματιές στην τηλεόραση που έστεκε υπεροπτικά στο κέντρο του δωματίου.\nΠλέον, το YouΤube έχει γίνει κυρίαρχο Μέσο μετάδοσης πληροφορίας αλλά και ψυχαγωγίας. Οι αστέρες του, «παρελαύνουν» κάθε ώρα και στιγμή στις οθόνες μας. Και εκεί, ανάμεσα σε ράπερ με τατουάζ, μάγειρες επίσης με τατουάζ, τηλεοπτικές περσόνες που μας περιγράφουν τις ζωές τους και χιουμοριστικά βίντεο χαμηλού επιπέδου, υπάρχει ένας τύπος που διηγείται ιστορίες για τον Δαρβινισμό, τα εμβόλια, τον Αϊνστάιν, την «εφεύρεση» του Χρόνου και την ανθρώπινη νίκη επί της πείνας.\nΗ εκπομπή «What the Fact» αποτελεί μια όαση ορθολογισμού στην διάχυτη ελαφρότητα του ελληνικού YouΤube. Εχοντας την αναγνώριση ενός πρώην «κάφρου», o Μikeius, που κέρδισε δημοφιλία μοιράζοντας ατάκες, ορθολογιστικές προσεγγίσεις αλλά και βρισιές (μέσα από την εκπομπή «ΜΠΡΑΦ») έχει καταφέρει να εκμεταλλευτεί την περσόνα του για να δείξει σε χιλιάδες πιτσιρίκια ότι η Eπιστήμη μπορεί να βγει από τα σκονισμένα εγχειρίδια και να γίνει μια ιστορία που αξίζει να ακούσεις.\nΣυναντήσαμε τον Μιχάλη ένα μεσημέρι στο μικρό στούντιο όπου γυρίζει την εκπομπή «What the Fact». Καθίσαμε απέναντι από μία μεγάλη τηλεόραση, αρκετά παιχνίδια για το Play Station και δύο αφίσες του National Geographic και συμφωνήσαμε να μιλήσουμε για όλα. «Αλλά καλύτερα να επικεντρωθούμε σε αυτό που γίνεται τώρα. Είναι το πιο σημαντικό», είπαμε.\nΣυνομιλώντας με τον Μιχάλη\nΓια τον Μιχάλη, όλα ξεκίνησαν από ένα blog. «Εκεί δημοσίευα κάποια κείμενα προκειμένου ουσιαστικά να γελάω με τους φίλους μου. Από εκεί με προσέγγισαν από το “Comedy Lab” και τους παρουσίασα την ιδέα μου για το “ΜΠΡΑΦ”» μας είπε. Για όσους δεν γνωρίζουν, το «ΜΠΡΑΦ» ήταν για χρόνια η πιο επιτυχημένη εκπομπή του ελληνικού YouΤube. Σύντομα βίντεο που προσέγγιζαν θέματα της καθημερινότητας και όχι μόνο με ένα μείγμα βιτριολικού χιούμορ, ατόφιας καφρίλας αλλά και διατυπώσεων με στοιχεία ορθολογισμού, ανθρωπισμού και λογικού θετικισμού. Ναι, όλα αυτά μαζί.\nΚάναμε στον Μιχάλη την ερώτηση που σίγουρα έχει βαρεθεί να ακούει: «Γιατί σταμάτησες το “ΜΠΡΑΦ”;». «56 επεισόδια; Κάποια στιγμή ξεμένεις και από ιδέες» μας είπε αρχικά. Μετά συμπλήρωσε: «Νοιώθω ότι έκλεισε τον κύκλο του. Ισως έκανα άλλη μια σεζόν αλλά το ξεκίνησα και είδα ότι το γράψιμο δεν μου βγαίνει όπως μου έβγαινε. Τελειώνουν οι ιδέες και επίσης έχω μεγαλώσει».\nΜετά το «ΜΠΡΑΦ» ακολούθησαν μία σειρά από επιτυχημένες και όχι τόσο επιτυχημένες εκπομπές. «Ε, κάπως πρέπει να βγάλουμε και τα προς το ζην» εξήγησε χαμογελώντας. Και κάπου εκεί, περίπου έναν χρόνο πριν, ήρθε η ιδέα για το «What the Fact», μία επιστημονική εκπομπή διαφορετική από τις άλλες.\nO Mikeius και το «What the Fact»\n«Εσύ από τις προηγούμενες εκπομπές σου είχες αποκτήσει ένα κοινό που ήταν κυρίως νεανικό. Δεν φοβήθηκες να κάνεις μια εκπομπή επιστημονικού χαρακτήρα;» τον ρωτήσαμε.\n«Όχι δεν φοβήθηκα», ήταν η απάντηση. «Από την αρχή γνώριζα τι έκανα και επίσης ήξερα ότι αυτή η εκπομπή ίσως ήταν η τελευταία μου. Οπότε το έκανα για εμένα, ήταν το όνειρό μου να κάνω μια εκπομπή εκλαϊκευμένης Επιστήμης. Επίσης είπα ότι “σε ακολουθούν που σε ακολουθούν τόσα πιτσιρίκια, ας ξεστραβωθούν και λίγο”. Αν ήμουν πιτσιρικάς, θα μου άρεσε ο τύπος που έβλεπα στο Γυμνάσιο να βρίζει, ξαφνικά να με βάλει κάτω και να μου δείξει κάτι τέτοιο».\nΗ αλήθεια είναι ότι ένα παιδί που κάνει τα πρώτα του διαδικτυακά «βήματα» είναι πολύ εύκολο να πέσει πάνω σε βίντεο με θεωρίες συνωμοσίας και αντιεπιστημονικά κηρύγματα. «Αυτό ακριβώς ήταν το κίνητρό μου για τον “Σκεπτικό Κάφρο”» μας είπε ο Mikeius αναφερόμενος σε προηγούμενη εκπομπή στην οποία κατέρριπτε θεωρίες συνωμοσίας (δείτε κάτω). «Επρεπε επιτέλους να υπάρξει ένας αντίλογος σε όλες αυτές τις βλακείες. Γιατί τα πιτσιρίκια που καταλήγουν σε συνωμοσιολογικά βίντεο είναι παιδιά που όντως έχουν αναζητήσεις και τους ενδιαφέρει να μάθουν κάτι παραπάνω. Ουσιαστικά τα ενδιαφέρει η Επιστήμη και δεν το ξέρουν. Ετσι καταλήγουν στην ψευδοεπιστήμη».\n«Υπάρχει όμως κάτι που κάνει λάθος η επιστημονική κοινότητα γενικότερα και πολλοί νέοι περνούν στην άλλη πλευρά;» ρωτήσαμε.\nΗ απάντησή του: «Η επιστήμη του ανθρωπισμού και του σκεπτικισμού χρειάζεται μαζί της τις τέχνες. Χρειάζεται ακόμα και εκπροσώπους που να είναι celebrities, να κάνουν την Επιστήμη πιο sexy» .\nΣε σχέση με το «What the Fact», o Μιχάλης μας είπε ότι αντλεί την θεματολογία του από βιβλία που έχει διαβάσει ή ντοκιμαντέρ που έχει δει. «Προσπαθώ τα θέματά μου να είναι όσο λιγότερο βαρετά γίνεται. Εγώ δεν είμαι δάσκαλος, όποτε έχω την πολυτέλεια να μην ασχολούμαι με τα πρακτικά. Τα θέματα είναι κατά βάση επιστημονικά και παρεμβάλλω μικρές ιστορίες για άγνωστες εφευρέσεις».\nΟσο για τις πηγές του; «Ας πούμε για το βίντεο με την πείνα (δείτε κάτω), πηγές μου ήταν κυρίως το “Enlightenment Now” του Στίβεν Πίνκερ και το “The Rational Optimist” του Ματ Ρίντλεϊ. Επίσης ψάχνω στοιχεία στο Διαδίκτυο και αν υπάρχει ανάγκη μιλάω με κάποιους “ειδικούς”».\n«Υπάρχουν τόσα παιδιά που είναι έτοιμα να ακούσουν κάθε σου κουβέντα. Δεν νοιώθεις μια μεγαλύτερη ευθύνη όταν καταπιάνεσαι με ένα σοβαρό θέμα;» τον ρωτήσαμε. «Φυσικά έχω ευθύνη όμως τα θέματα που διαλέγω πάντα είναι τεκμηριωμένα και δεν υφίσταται θέμα άποψης. Εκφράζω την θέση της επιστημονικής κοινότητας. Οπότε, σε όποιον έχει “αντιρρήσεις” λέω απλά “μην πυροβολείς τον αγγελιοφόρο”».\nΈνα από τα καλύτερα και πιο επίκαιρα βίντεο του Mikeius είναι αυτό για τα εμβόλια (δείτε κάτω).«Ειδικά για το βίντεο με τα εμβόλια είπα ότι πρέπει να εκμεταλλευτώ τη δημοφιλία μου για καλό σκοπό. Να ακούσουν τα πιτσιρίκια κάτι από κάποιον που ας πούμε εμπιστεύονται» μας είπε ο ίδιος.\nΙσως αναρωτιέστε αν κάποιος σαν τον Μιχάλη μπορεί να ζήσει από τα βίντεό του. «Τα χρήματα στο YouΤube έρχονται όπως, για παράδειγμα, τα χρήματα στο ραδιόφωνο» μας εξήγησε ο ίδιος. «Ψάχνεις να βρεις κάποιον χορηγό αφού τα χρήματα από τις διαφημίσεις στο YouΤube είναι ελάχιστα. Οπότε τα έσοδα είναι κατά βάση από χορηγίες και τοποθέτηση προϊόντων. Δεν είναι εύκολο αλλά αν έχει καλά νούμερα, για ένα διάστημα μπορείς να ζήσεις έτσι…».\nΕχει όμως μέλλον αυτό το Μέσο; «Σίγουρα το YouΤube έχει φτάσει σε ένα τέλμα» αναγνώρισε και ο Mikeius. «Εγώ άργησα να το παρατηρήσω αλλά η αλήθεια είναι ότι πλέον κατά βάση βλέπεις βίντεο με ανθρώπους να δοκιμάζουν ιαπωνικά γλυκά (και εγώ το έχω κάνει), άλλους που αντιδρούν σε εκπομπές ακριβώς όπως τα μεσημεριανάδικα στην τηλεόραση και άλλους που “κράζουν” κακές ταινίες…»\n» Ενα από τα πράγματα που είμαστε υπερήφανοι είναι ότι το “What the Fact” μπορεί να υπάρχει σε αυτόν τον χώρο. Οτι ο πιτσιρικάς αφήνει για πέντε λεπτά την εβδομάδα τα κουτσομπολίστικα και ξεστραβώνεται για τον Νίκολα Τέσλα και τον Τόμας Εντισον».\n«Παίζοντας» με τον Δαρβίνο\nΕνώ η ώρα για το επόμενο γύρισμα του «What the Fact » πλησίαζε και τα φώτα είχαν αρχίσει να ζεσταίνονται, ρωτήσαμε τον Μιχάλη πότε θεωρεί ότι το κοινό του έδωσε τη μεγαλύτερη χαρά όσο καιρό κάνει την εκπομπή. Αφού το σκέφτηκε λίγο, μας απάντησε: «Είχα ακούσει για κάποιους μαθητές που είχαν κάνει σκονάκι με επεισόδιο μου και για καθηγητές που έδειχναν βίντεο μου στο σχολείο. Επίσης υπάρχουν γονείς που βλέπουν κάθε Πέμπτη τα βίντεο με τα παιδιά τους».\n» Το πιο ωραίο μήνυμα που έχω λάβει ήταν από έναν πιτσιρικά που μου έλεγε ότι ήταν στο σχολείο και ψιλοκοιμόταν μέχρι που άκουσε το όνομα Λαβουαζιέ και επειδή το είχε ακούσει σε επεισόδιό μου, σήκωσε το κεφάλι και παρακολούθησε το μάθημα. Αν έχει μία αποστολή η εκπομπή, είναι αυτή: το “κουλ” παιδί της τάξης να μην είναι μόνο αυτός που πετάει αστεία και δεν προσέχει το μάθημα. Το “κουλ” παιδί της τάξης να είναι και αυτός που κάθεται στο πρώτο θρανίο και σηκώνει το χέρι για ερωτήσεις».\nΥ.Γ.: Τρία επίσης αξιοσημείωτα ελληνικά επιστημονικά κανάλια του YouTube είναι τα εξής: The Mad Sc1ent1st , Astronio , Καθημερινή Φυσική


Αρχική > Προσωπικη φροντίδα > Στοιχείο #40062\nΒούτυρο κακάου 100% καθαρό (Οργανικό), 7 oz (207 mL) Βαζάκι\nΤιμοκατάλογος: € 7.96\nΗ τιμή μας: € 5.97 (Μείον 25%)\nΣυστατικά: Πιστοποιημένο βιολογικό βούτυρο κακάο\nΟδηγίες: Για να μαλακώσει, πάρτε μια χούφτα και τρίψτε την ανάμεσα σε πλυμένα χέρια, μέχρι να επιτευχθεί η επιθυμητή υφή. Χρησιμοποιείτε ως ενυδατικό προϊόν ημέρας και επαναλαμβάνετε την εφαρμογή ανάλογα με της ανάγκες.\nΠΡΟΕΙΔΟΠΟΙΗΣΗ: Προειδοποίηση για χρήση στον φούρνο μικροκυμάτων: Το δοχείο περιέχει καπάκι από αλουμίνιο. Μην τοποθετείτε αυτό το δοχείο κατευθείαν στον φούρνο μικροκυμάτων. Προτού το βάλετε στον φούρνο μικροκυμάτων, βγάλτε την ποσότητα που επιθυμείτε και τοποθετήστε την σε δοχείο ασφαλές για χρήση σε φούρνο μικροκυμάτων. Πριν από την εφαρμογή, αφήστε το λίγη ώρα να κρυώσει.\nΆλλες πληροφορίες: Το προϊόν είναι εκ φύσεως σκληρό και το χρώμα/η υφή του διαφέρει ανάλογα με τη θερμοκρασία. Το προϊόν λιώνει σε υψηλές θερμοκρασίες και στερεοποιείται ξανά όταν κρυώσει. Αυτό είναι φυσικό να συμβεί και ενδέχεται να επηρεάσει την εμφάνιση, αλλά δεν βλάπτει την ποιότητα του προϊόντος. Εάν είναι σκληρό, μπορεί να μαλακώσει τοποθετώντας το σε ένα σκεύος με ζεστό νερό για 30 λεπτά ή στον φούρνο μικροκυμάτων για μερικά δευτερόλεπτα.


Νέα Εταιρική Ταυτότητα - Νέα Εκπαιδευτική Ενότητα για το WSPC | WSPC\nΤο WSPC (Wine & SpiritProfessionalCenter), ο μεγαλύτερος φορέας εκπαίδευσης Κρασιών, Αποσταγμάτων και Οινοχοΐας της νοτιοανατολικής Ευρώπης ανοίγει την ομπρέλα των εκπαιδευτικών του προγραμμάτων με τη νέα εκπαιδευτική ενότητα του Καφέ, του Τσαγιού και του Κακάο. Εντάσσει δε αυτή τη νέα εκπαιδευτική ενότητα όχι μόνο στο χαρτοφυλάκιο του αλλά και στην απεικόνιση της νέας του εταιρικής ταυτότητας.\nΣτην εκπαίδευση του καφέ, του τσαγιού και του κακάο, το WSPC ανακοινώνει την αποκλειστική συνεργασία του με το BeverageStandardsAssociation (BSA) της Μεγάλης Βρετανίας.\nΤο BeverageStandardsAssociationofUK (BSA) είναι η ένωση όλων των εταιρειών της Μεγάλης Βρετανίας, που δραστηριοποιούνται στην παραγωγή και εμπορία ροφημάτων καφέ, τσαγιού, σοκολάτας, νερού, smoothies και λοιπών μη-αλκοολούχων ποτών (non-alcoholicBeverages). Αποτελεί τον επίσημο εκπαιδευτικό φορέα στον τομέα του καφέ στη Μεγάλη Βρετανία με έμφαση στο τμήμα έρευνας και ανάπτυξης στις μηχανές.\nΑυτή η συνεργασία έχει το BSA να προσδίδει υψηλή αξιοπιστία και κύρος στους τίτλους σπουδών και το WSPCνα εγγυάται τη μετάδοση της τεχνογνωσίας μέσα από μια άψογη, άριστη και ιδιοφυή εκπαιδευτική διαδικασία.\nΣτα 1.150 τ.μ. των σύγχρονων υποδομών του WSPC προστίθενται νέοι χώροι, και επιπλέον υλικοτεχνική υποδομή αποκλειστικά για την εκπαίδευση καφέ, τσάι και κακάο. Το υπερσύγχρονο Coffee-Cocoa-Tea Lab είναι ένα από τα κορυφαία στα Βαλκάνια, με εξέχοντες εκπαιδευτές του BSAκαι Q Graders.\nΤο WSPC, δια μέσου του πρακτικού σκέλους της εκπαίδευσης, στοχεύει στην απόκτηση επαγγελματικών δεξιοτήτων (hardskills) - απαραίτητων για την ετοιμότητα και την επιτυχία των επαγγελματιών που να εγγυώνται την υψηλού επιπέδου εξυπηρέτηση του πελάτη.\nΤο WSPCεξίσου στοχεύει στην εξασφάλιση του χαμόγελου από τη μεριά του πελάτη. Η καλλιέργεια κοινωνικών δεξιοτήτων (softskills) σε συνεργασία με την αριστεία αποτελούν θεμελιώδη αξιώματα για τον επαγγελματία και τον Barista του μέλλοντος που θα ανταποκρίνεται με επιτυχία στις καταναλωτικές ανάγκες, την καταναλωτική συμπεριφορά και τις μεταβολές της.


Γιατί η ταξιδιωτική ασφάλιση Σημαντική\nΓιατί η ταξιδιωτική ασφάλιση Σημαντική\n; Ταξιδιωτική ασφάλιση είναι σημαντική, διότι προστατεύει τους ταξιδιώτες όταν προκύψουν απρόβλεπτες περιστάσεις μετά κάνει κράτηση και πλήρωσε για το ταξίδι τους . Η ασφάλιση βοηθά τους ταξιδιώτες αν πρέπει να ακυρώσει τα σχέδια των διακοπών τους, λόγω προσωπικών καταστάσεων ή λάθη εκ μέρους των ταξιδιωτικών γραφείων και αεροπορικών εταιρειών . Η ασφάλιση αυτή διασφαλίζει επίσης τους ταξιδιώτες , αν προκύψουν καταστάσεις έκτακτης ανάγκης όταν φτάσουν στον προορισμό τους . Ταξιδιωτικά γραφεία και εταιρείες που ειδικεύονται στην ταξιδιωτική ασφάλιση , όπως Travel Guard , παρέχει διαφορετικές πολιτικές για τους ταξιδιώτες . Ξεχάσατε φαρμακευτική αγωγή\nάνθρωποι του οποίου οι αποσκευές περιέχουν τα φάρμακά τους έχει χαθεί ή κλαπεί μπορεί να γεμίσει τις συνταγές έκτακτης ανάγκης λόγω της ταξιδιωτικής ασφάλισης .\nΕικόνων Αναγνώριση και Cash\nΤαξιδιωτική ασφάλιση είναι σημαντική εάν τα διαβατήρια και τα πορτοφόλια των ανθρώπων έχουν χαθεί ή κλαπεί . Η ασφάλιση βοηθά τους ταξιδιώτες να αντικαταστήσει τα χαμένα αναγνώρισης και να πάρει μετρητά έκτακτης ανάγκης .\nΗ επείγοντα ιατρικά περιστατικά\nΤαξιδιωτική ασφάλιση καλύπτει σε επείγοντα ιατρικά περιστατικά , ατυχήματα και θεραπείες που μπορεί να συμβεί σε ένα ταξίδι σε μια ξένη χώρα .\nεικόνων πράξεις της φύσης και της τρομοκρατίας\nΤαξιδιωτική ασφάλιση καλύπτει απώλεια χρημάτων τους ανθρώπους αν έχουν να εκκενώσει θέση διακοπές τους λόγω αντίξοες καιρικές συνθήκες, όπως κυκλώνες, τυφώνες ή τσουνάμι . Αν ταξιδιώτες επιθυμούν να ακυρώσουν το ταξίδι τους, επειδή μια τρομοκρατική αποδίδουν συνέβη στον τόπο προορισμού , ταξιδιωτική ασφάλιση τους δίνει μια επιστροφή.\nάνθρωποι με ταξιδιωτική ασφάλιση δεν θα χάσετε χρήματα, αν κρουαζιερόπλοια, οι αεροπορικές εταιρείες ή επιχειρήσεις περιοδεία κηρύξει πτώχευση. Η ασφάλιση καλύπτει μη επιστρεπτέα έξοδα .\nΕικόνων Flight ακύρωσης\nΕάν η αεροπορική εταιρεία ακυρώσει την πτήση , επιστροφές κατά ενός ταξιδιώτη ταξιδιωτική ασφάλιση το κόστος των αεροπορικών εισιτηρίων .\nεπιστροφές κατά την Ταξιδιωτική ασφάλιση ταξίδια που έχουν ακυρωθεί λόγω της προσωπικής τους κατάστασης , όπως η ασθένεια .\nΠώς να υπολογίσετε το κόστος Ταξιδιωτική Ασφάλιση\nΠώς να πάρει την ταξιδιωτική ασφά…\nΤαξίδι Πιστωτική Κάρτα Ασφάλισης…\nΝέα Ζηλανδία Tall Shi…\nΞενοδοχεία σε Zutphe…\nΙρλανδία River Cruises\nΑξιοθέατα στο Hudson…\nCaterpillar ειδών στη Φ…\nInter- Island Cruises Χαβάη…


Τετάρτη, 21 Οκτώβριος 2020 18:24\nκαι η θεμέλιος συμμετοχή\nόλων των πολιτών\nΗ Εξουσία όμως πρέπει να ασκείται ως καταπίστευμα του Λαού, δηλαδή να εξυπηρετεί μόνο τα συμφέροντα του Λαού. Αυτό σημαίνει ότι τα όργανα της Πολιτείας που είναι φορείς\nεξουσίας (Κυβέρνηση, Βουλή, Κόμματα, Δικαιοσύνη, ΜΜΕ κ.ο.κ.) πρέπει να προασπίζουν τα συμφέροντα του συνόλου της κοινωνίας, και όχι κάποιων μόνο τμημάτων της. Αυτό να σημαίνει ότι πρέπει να επιδιώκουν την ευρύτερη δυνατή συναίνεση. και ότι ταυτόχρονα με την Αρχή της Πλειοψηφίας πρέπει να υπάρχουν μηχανισμοί που προασπίζουν τα συμφέροντα της Μειοψηφίας.\nΌμως η άθλια κατάσταση της χώρας μας, αυτή η εν καιρώ ειρήνης χρεοκοπία της Πατρίδας μας και του Ελληνικού Λαού, και η ανείπωτη ένδεια που βιώνει τώρα ο Λαός μας οφείλεται κυρίως εις την παρερμηνεία της πολύ βαθιάς έννοιας της Δημοκρατίας. Η οποία Δημοκρατία είναι όμως ένα διαρκές άθλημα εις το οποίο πρέπει να συμμετέχουν όλοι οι πολίτες, όπου κρίνονται και προκρίνονται κάθε τόσο μόνο οι καλύτεροι. Αυτό σημαίνει ότι απαιτείται η συνεχής άθληση των πολιτών, δηλαδή η εμπεριστατωμένη ενημέρωση περί των ικανοτήτων και δυνατοτήτων των ιδίων αλλά και των άλλων, σε τι αλλά και κατά πόσο αυτοί είναι καλύτεροι ή χειρότεροι εντός ή οι εκτός της χώρας μας, ώστε η σύγκριση να χρησιμοποιείται ως πρότυπο βελτίωσης ή μέτρο αποφυγής.\nΕν κατακλείδι, ο ασκών το δικαίωμα της ψήφου, δηλαδή ο κάθε πολίτης, οφείλει να είναι απόλυτα ενημερωμένος για τα κοινά όπως π.χ. τα κοινωνικά, οικονομία, ανάπτυξη, εθνική άμυνα, θωράκιση και ασφάλεια της χώρας, παιδεία, υγεία και αντιμετώπιση πανδημιών, τα προβλήματα των συμπολιτών του, τους κανόνες συμπεριφοράς του καθενός εντός του συνόλου της κοινωνίας κ.ο.κ. Αλλά παράλληλα με την ασκούμενη ενημέρωσή του ο κάθε πολίτης να ασκεί και την ικανότητα σύγκρισης της οικονομικής και κοινωνικής κατάστασης της χώρας μας με τις Δημοκρατίες άλλων χωρών. Διότι όπως είπε ο Francis Bacon(1561-1626): «Η γνώση είναι δύναμη».Εις τον Επιτάφιο ο Περικλής λέει, ότι «οι πολίτες που δεν συμμετέχουν εις τα κοινά δεν είναι φιλήσυχοι, αλλά άχρηστοι». Δηλαδή είναι επικίνδυνοι, ώστε η Δημοκρατία να εκφυλίζεται, αν δεν καταργείται. Διότι για αυτή η θεμέλιος συμμετοχή όλων των πολιτών εις τα κοινά είναι απαρ\nαίτητη, ως το οξυγόνο της Δημοκρατίας. Όταν ο Σωκράτης ρωτήθηκε ποία πόλις διοικείται παράνομα είπε: «η πόλις εις την οποία οι άρχοντες τοποθετούνται από οργανωμένα συμφέροντα!», τα οποία, δυστυχώς, δημιουργούν όμως ανισότητες. Οι οποίες βλάπτουν τους πολίτες, δηλαδή βλάπτουν αυτή την Δημοκρατία. Για αυτό ο Αριστοτέλης είπε: «Δεν υπάρχει πιο άνισο από την ίση μεταχείριση των άνισων». Ένα άλλο πολύ σοφό απόφθεγμα λέει: «οι πολιτικάντηδες ενδιαφέρονται μόνο για τις επόμενες εκλογές, όμως οι πολιτικοί για τις επόμενες γενεές». Ενώ ο Δημοσθένης είπε: «Ο Πολιτικός πρέπει να λέει εις τον πολίτη το εφικτό και όχι το επιθυμητό». Και ο Ηράκλειτος είπε: «Οι κοιμισμένοι είναι εργάτες και συνεργοί σε αυτά που γίνονται εις τον κόσμο!». Δυστυχώς παρά όλα αυτά οι άνθρωποι ψηφίζουν σήμερα για την τσέπη τους και όχι για τα ιδανικά τους τα οποία ενσαρκώνονται μόνο εις το άθλημα της Δημοκρατίας. Επιλέγουν δηλαδή το νόμισμα αντί την ελευθερία και την εθνική τους κυριαρχία.\nΟ BenjaminFranklin είπε: «όσοι παραδώσουν την ελευθερία για την ασφάλεια, δεν θα έχουν, ούτε τους αξίζει, ούτε ένα!».Ομως οι γνώσεις και οι απόψεις σε θέματα ελευθερίας, εθνικής κυριαρχίας και ανεξαρτησίας, οικονομικής, κοινωνικής και παγκόσμιας πολιτικής εφοδιάζουν τον κάθε πολίτη με ικανότητες πρόληψης, ερμηνείας, ανάλυσης, αξιολόγησης, αξιοπιστίας, για την επιλογή των προγραμμάτων κομμάτων αλλά και των προσώπων εκείνων οι οποίοι ζητούν από αυτόν την αντιπροσώπευση του εις την άσκηση της εξουσίας. Βέβαια και μετά από όλες αυτές τις διαδικασίες και την άσκηση της ψηφοφορίας, ο κάθε πολίτης οφείλει να ελέγχει επί καθημερινής βάσης εκείνους που έχει επιλέξει και εμπιστευθεί. Καθότι μία ευρωπαϊκή ρήση λέει: «η εμπιστοσύνη είναι καλή, όμως ο έλε\nγχος ακόμη καλύτερος!» Όμως για το κτίσιμο μιας ευνομούμενης Πολιτείας ο AbrahamLincoln είπε: «ο καλύτερος τρόπος για να προβλέψεις το μέλλον είναι να το δημιουργήσεις».Δυστυχώς όμως οι μακροχρόνιες αυτές αδυναμίες των πολιτών της χώρας μας: α) να επιλέγουν με αξιοκρατικά κριτήρια τους αντιπροσώπους για την διακυβέρνηση της χώρας, β) να ασκούν ως πολίτες την ενεργό και έμμεση συμμετοχή εις την άσκηση της Εξουσίας, και γ) να ασκούν διαρκή έλεγχο των αντιπροσώπων και των Κυβερνώντων, ήσαν και είναι επί δεκαετίες γνωστές εις το πολιτικό σύστημα εξουσίας της χώρας μας. Το οποίο ακριβώς για τον λόγο αυτόν και μόνο αδιαφορεί για την δίκαιη και ανιδιοτελή υπηρέτηση και προάσπιση των συμφερόντων του συνόλου της κοινωνίας, εν κατακλείδι αυτής της Πατρίδος.\nΕτσι λοιπόν το πολιτικό σύστημα εξουσίας της χώρας μας δεν έχει ούτε την παραμικρή διάθεση να αλλάξει συμπεριφορά και νοοτροπία, η οποία θυμίζει εις το ελάχιστον τις Δημοκρατίες άλλων χωρών και οι οποίες προασπίζονται τα συμφέροντα των κοινωνιών των και ενδιαφέρονται εσαεί για την οικονομική, κοινωνική και ισόνομη ευμάρεια όλων των πολιτών.Εις την χώρα μας, το πολιτικό σύστημα εξουσίας θεωρεί και ως δεδομένο και αυτονόητο, ότι «δικαιωματικά» επικαλείται ευθαρσώς την ετυμηγορία των Λαού, όμως μόνο για την επιβεβαίωση της αποτυχημένης πολιτικής των καταλοίπων κοτζαμπάσικης οικογενειοκρατίας που ταλαιπωρούν τον δημόσιο βίο και εκθέτουν σε μεγάλο κίνδυνο την Πατρίδα μας.\nΈνα άθλιο, ευτελές επαναλαμβανόμενο φαινόμενο το οποίο αναδεικνύει για την άσκηση φεουδαρχικής εξουσίας Κυβερνήσεις, Κόμματα και Θεσμούς σε μία «Δημοκρατία της ανυποληψίας, της αδιαφορίας, της αναξιοκρατίας». Ναι, μία Δημοκρατία κενού περιεχομένου, μία Δημοκρατία της ιδιοτέλειας, της πλασματικής ευμάρειας, του εκφυλισμού, ευτελισμού, της διαφθοράς, της ατιμωρησίας, της απελπισίας και της φτώχειας. Σε μία χώρα η οποία ωχριεί για τις εκατοντάδες εξόφθαλμες κατηγορίες ανισοτήτων.\nΜία Δημοκρατία της εθνικής ταπείνωσης και υποτέλειας, ανάξιας του ιστορικού παρελθόντος και αξιοπρέπειας του Λαού και της Πατρίδος μας.Αυτή η μακροχρόνια δυσαρμονία μεταξύ Λαού και Εξουσίας ευθύνεται τώρα και αναμφίβολα για την ηθική και οικονομική κατάρρευση και χρεοκοπία της Πατρίδας μας. Μία χρεοκοπία με οδυνηρές και ανυπολόγιστες τώρα συνέπειες για την τύχη και το μέλλον του Λαού μας. Διότι το τεράστιο και συνεχώς αυξανόμενο δημόσιο χρέος εκατοντάδων δισεκατομμυρίων ευρώ δεν είναι σε καμία περίπτωση βιώσιμο, καθότι η χώρα μας δεν είναι εις θέση να καταβάλλει αναίμακτα τα διάφορα τοκοχρεολύσια τα οποία με ευνοϊκές και μόνον εκτιμήσεις υπερβαίνουν τα 18 δις ευρώ σε ετήσια βάση. Η ετήσια καταβολή των οποίων σημαίνει αέναη στέρηση της απαραίτητης οικονομικής ανάπτυξης, συνεχής μείωση του βιοτικού επιπέδου, εθνική υποτίμηση, αν μη τι άλλο νέους δανεισμούς και αναπόφευκτη αύξηση του δημόσιου χρέους.\nΈνα δυσβάσταχτο χρέος το οποίο καθιστά τον Λαό και την χώρα μας αφενός μεν αιωνίως υποτελή και έρμαια των διεθνών χρηματαγορών και δανειστών, αλλά και εκείνων των συντελεστών και διαμορφωτών της παγκόσμιας πολιτικής, αφετέρου δε πολύ αδύναμη και πολύ ευάλωτη εις τους εκβιασμούς και επεκτατικές βλέψεις των κακόβουλων, αδηφάγων γειτόνων και εχθρών της Πατρίδας μας. Βίκτωρ Ουγκώ: για να είσαι ελεύθερος πρέπει να μάθεις να είσαι φτωχός, και Πλούταρχος: τα λόγια σου να είναι ίσα με τα όπλα σου!Η φωνή της Πατρίδας μας εδώ και χιλιετίες είναι γύρω μας. Πρέπει να κρατάμε ανοιχτά τα αυτιά μας για να την ακούμε!\nΓεώργιος Εμ.ΔημητράκηςΥποσημείωση: Ο αρθρογράφος κρητικής (Μαριού/ Ν. Ρεθύμνης) και θρακικής καταγωγής γεννήθηκε και διαμένει εις την Ξάνθη. Σπούδασε Πολιτικές-Οικονομικές Επιστήμες και Κοινωνιολογία εις την Βόννη και Ιστορία και Πολιτιστική κληρονομιά εις την Αθήνα. Διετέλεσε επί 30-ετίας Διπλωματούχος Ξεναγός για όλη την Ελληνική Επικράτεια.


Ιδού το νέο Hyundai i10! | Παρουσιάσεις: Αυτοκίνητο | gazzetta.gr\nΙδού το νέο Hyundai i10!\nΛίγο πριν το επίσημο ντεμπούτο του μοντέλου στην έκθεση αυτοκινήτου του Παρισιού, η Hyundai μας αποκαλύπτει το ανανεωμένο μίνι της!\nΤο μικρό αυτοκίνητο πόλης της Hyundai ανανεώνεται και παρουσιάζεται από τη φίρμα, με ελαφριές σχεδιαστικές διαφορές και νέο εσωτερικό. Από την παρουσίαση της δεύτερης γενιάς του i10 το 2013, είναι η πρώτη φορά που γίνεται κάποιο φρεσκάρισμα, οπότε θα γίνει και πιο ανταγωνιστικό από πλευράς πωλήσεων.\nΗ μάσκα, οι προφυλακτήρες και τα φώτα ημέρας LED έχουν ανασχεδιαστεί, ενώ οι προβολείς ομίχλης έχουν αποκτήσει κυκλικό σχήμα. Επιπλέον, έχουμε περισσότερες επιλογές στις ζάντες αλουμινίου και κάποια νέα χρώματα θα έρθουν επίσης. Στο εσωτερικό, οι αλλαγές είναι πιο εμφανείς και εντοπίζονται γρήγορα. Αναμφίβολα, την παράσταση κλέβει η οθόνη αφής των επτά ιντσών με τις πολλές δυνατότητες, που θα είναι στάνταρ στις ακριβότερες εκδόσεις του μοντέλου.\nΥποστηρίζει το Apple CarPlay και το Android Auto, ενώ διαθέτει σύστημα πλοήγησης και μαζί με αυτό, έρχεται «δώρο» μια συνδρομή επτά χρόνων στην πλατφόρμα της Hyundai που παρέχει πληροφορίες σχετικά με την κίνηση στους δρόμους σε πραγματικό χρόνο. Σε ο,τι αφορά την ενεργητική ασφάλεια του νέου i10, μια κάμερα στο εμπρός μέρος επιβλέπει την κίνηση και μέσω αυτής, λειτουργούν τα νέα συστήματα που έχουν τοποθετηθεί.\nΑυτά είναι η προειδοποίηση σύγκρουσης με το προπορευόμενο όχημα και η προειδοποίηση παρέκκλισης από τη λωρίδα κυκλοφορίας, που αναβαθμίζουν σημαντικά το υπόβαθρο του μοντέλου στον τομέα της ασφάλειας. Τέλος, δεν θα υπάρχουν αλλαγές στα μηχανικά μέρη του μικρότερου Hyundai και περισσότερες πληροφορίες σχετικά με τις προσθήκες της... τελευταίας στιγμής, θα έχουμε στην επίσημη παρουσίαση του αυτοκινήτου, που θα γίνε στην έκθεση του Παρισιού τον Οκτώβρη.


Το κουίζ τύπου σώματος: Ποιος είναι ο τύπος του σώματός μου; 💪 Μάθετε τώρα!\nΥπάρχουν τρεις διαφορετικοί τύποι σώματος: Ectomorph, Mesomorph και Endomorph. Τι είναι δικό σου?\nΚουίζ τύπου σώματος\nΘέλετε να μάθετε ποιος είναι ο τύπος του σώματός σας; Υπάρχουν τρεις διαφορετικοί τύποι σώματος που όλοι έχουν τα πλεονεκτήματα και τα μειονεκτήματά τους. Αυτά μπορεί να επηρεάσουν, για παράδειγμα, πόσο εύκολα αυξάνετε το βάρος ή τους μύες, πώς θα πρέπει να μοιάζει η ρουτίνα προπόνησης και η διατροφή σας και πολλά άλλα. Έτσι, εάν θέλετε να αποκτήσετε φόρμα, είναι καλό να γνωρίζετε τον τύπο του σώματός σας!\nΤι περιμένεις? Βρείτε τώρα τον τύπο του σώματός σας με αυτό Κουίζ τύπου σώματος!\nΑναπτύχθηκε τη δεκαετία του 1940 από τον Αμερικανό ψυχολόγο William Herbert Sheldon, ο Somatotype προσπάθησε να συνδέσει τη φυσιολογία ενός ανθρώπου με την ψυχολογία του. Όμως η θεωρία του αργότερα απορρίφθηκε ως "κούκλες". Έτσι, αυτό το είδος της ταξινόμησης είναι μάλλον ξεπερασμένο.\nΑλλά οι απόψεις του για το ίδιο το σώμα δεν ήταν εντελώς λανθασμένες. Η ανακάλυψη για τον τύπο του σώματός σας μπορεί ακόμα να σας δώσει μεγάλη εικόνα.\nΤι είδους σώμα είμαι εγώ?\nΕίναι καλό να γνωρίζετε ποιος τύπος σώματος είστε δεδομένου ότι μπορεί να καθορίσει πώς θα πρέπει να μοιάζει η διατροφή ή η προπόνηση σας Όμως οι ακόλουθοι τύποι αμαξώματος δεν έχουν τεθεί σε πέτρα. Οι περισσότεροι άνθρωποι δεν είναι ένας καθαρός τύπος σώματος, αλλά ένας συνδυασμός.\nΤύπος σώματος ενδομορφής\nΤα ενδομορφή είναι μάλλον μεγάλα άτομα που κερδίζουν λίπος και μυς γρήγορα. Είναι γενικά μικρότερες από άλλες, έχουν στρογγυλή σωματική διάπλαση και αργό μεταβολισμό. Για να διατηρηθεί η αύξηση του λίπους στο ελάχιστο, θα πρέπει να κάνουν πολύ καρδιο.\nΤύπος σώματος έκτομορφα\nΤα εκτόμορφα είναι γενικά λεπτά και, τις περισσότερες φορές, ψηλοί άνθρωποι με μικρούς ώμους και μυϊκή μάζα. Το βρίσκουν δύσκολο να κερδίσουν μυϊκή μάζα και βάρος λόγω του γρήγορου μεταβολισμού τους. Τις περισσότερες φορές, τα εκτόμορφα μπορούν να τρώνε σχεδόν οτιδήποτε χωρίς να πάρουν βάρος. Πρέπει να κάνουν πολλή προπόνηση με βάρη.\nΤύπος σώματος Mesomorph\nΟι μεσομορφές βρίσκονται μεταξύ των εκτόμων και των ενδομορφών. Είναι γενικά αθλητικοί και έχουν καλά καθορισμένους μυς. Τις περισσότερες φορές, θεωρούνται ισχυροί άνθρωποι που κερδίζουν μυϊκή μάζα γρήγορα, ενώ ακόμα δεν παίρνουν λίπος πολύ γρήγορα.\nΑυτό δεν είναι καθόλου επαγγελματικός τρόπος για να μάθετε ποιος είναι ο τύπος του σώματός σας. Επιπλέον, αυτό το είδος της ταξινόμησης λέγεται ότι είναι πολύ ξεπερασμένο.\nΚαι κάθε σώμα είναι όμορφο!


Τελικά… είμαστε οι μεταφραστές σας!\nΕίδα προχθές έναν παλιό πελάτη μας.\n20 χρόνια μετά, μας θυμόταν ακόμα. Του είχαμε φτιάξει έναν τοίχο – χώρισμα στην κουζίνα του, που έπρεπε να εξυπηρετήσει τον δικό του τρόπο ζωής. Τίποτε σπουδαίο… για μας τους αρχιτέκτονες... Όταν χαιρετηθήκαμε, πρόσεξα πως έλαμπαν τα μάτια του καθώς μας περιέγραφε πως ακόμα και σήμερα, οι φίλοι του σχολιάζουν θετικά αυτόν τον τοίχο-χώρισμα! Κοίτα να δεις, σκέφτηκα….\nΜα όσο το σκεφτόμουν, ερχόταν στο μυαλό μου η λάμψη των ματιών του και η χαρά του. Ήταν σαν να έλεγε… «η επίλυση αυτή ακόμα δουλεύει», «μου δώσατε λύση τότε», «με καταλάβατε», «μετατρέψατε την ανάγκη μου σε χώρο»!


Amazing hair - GLOW.GR\nΜε τις διαθέσεις να μεταβάλλονται γρήγορα όσον αφορά στην εξωτερική μας εικόνα, ελέγξτε την ποιότητα των μαλλιών σας, παίξτε με τις επιθυμίες σας και αφεθείτε στο ανατρεπτικό look της νέας σεζόν.\nΦέτος, τολμήστε το διαφορετικό! Οι τάσεις του φθινοπώρου που είδαμε στις κολεξιόν, εξέπληξαν με την ποικιλία και τη μοναδικότητά τους. Εμείς, κρατάμε αυτές που μας γοητεύουν και αναδεικνύουν τον πιο όμορφο εαυτό μας.\nΑν έχετε φυσικά σπαστά μαλλιά, τότε είναι μια safe επιλογή, αρκεί να τιθασεύσετε τις μπούκλες σας. Χαλαροί κυματισμοί στο κυρίως σώμα με πιο δυνατή κίνηση στις άκρες και πιο ίσια στην κορυφή (εξού και η ονομασία του). Αν έχετε μακριά μαλλιά, κάντε, κατά προτίμηση, χωρίστρα στη μέση, που θα σας προσδώσει ένα πιο επιβλητικό look.\nΈχετε ίσια και λεπτά μαλλιά; Γνωρίζω ότι τις περισσότερες φορές δεν το αντέχετε, αφού δε στρώνουν και δε διαθέτουν καθόλου όγκο. Κάντε βαθιές, αυστηρές χωρίστρες, πιάστε τα πίσω από τ’ αφτιά ή και πιο χαλαρά να πέφτουν στον λαιμό. Το αποτέλεσμα είναι ιδιαίτερα δυναμικό κι ενδείκνυται πολύ και για βραδινό χτένισμα.\nΜπούκλες ή σπαστό; Ένα από τα πιο εύκολα χτενίσματα, που κολακεύουν ιδιαίτερα τα περισσότερα πρόσωπα και μπορείτε να διαχειρίζεστε χωρίς τη βοήθεια του κομμωτή σας. Προσοχή! Σε γάμους ή άλλα κοινωνικά events οι περισσότερες γυναίκες το επιλέγουν συχνά.\nΕπαναστατικό ακόμα και στα ίσια μαλλιά. Κάντε ένα χαλαρό και σικάτο φορμάρισμα με αφρό (θα διαρκέσει 1-2 μέρες) και είστε έτοιμες για την έξοδό σας. Θα ξαφνιάσετε τόσο τον καθρέφτη σας όσο και τους άλλους με την εμφάνισή σας.\nΛευκή σοκολάτα, που προσφέρει σούπερ ενυδάτωση μετά το καλοκαίρι.\nFibreplex της Schwarzkopf: Πολλαπλασιάζει τους δεσμούς της τρίχας, χρησιμοποιείται στις τεχνικές εργασίες, δίνει διάρκεια στο χρώμα και βοηθάει να μη σπάνε εύκολα οι άκρες.\nMoisture velvet της L’Oreal για θρέψη κι ενυδάτωση, που μπορείτε να συνδυάσετε με το αντίστοιχο σαμπουάν.


Ποιο θα είναι το θέμα του 4ου κύκλου του American Horror Story; - zappit.gr\nΠοιο θα είναι το θέμα του 4ου κύκλου του American Horror Story;\nΔευτέρα, 17.3.2014, 21:30\nΗ δημοφιλής αμερικανική σειρά έχει αποκτήσει φανατικό κοινό...\nΗ σειρά ξεκίνησε στον πρώτο κύκλο με ένα σπίτι με …κακό κάρμα που διάφορα ανεξήγητα πράγματα συνέβαιναν στους πρωταγωνιστές του και μετά τη μεγάλη επιτυχία της πρώτης σεζόν, ήρθε ακόμα μεγαλύτερη στη δεύτερη, μιας και η Jessica Lange επέστρεψε δυνατά στα τηλεοπτικά δεδομένα ως αυστηρή Sister Jude σε ένα άσυλο!\nΗ τρίτη σεζόν βρήκε αρκετούς από τους πρωταγωνιστές να μπλέκουν σε ιστορίες μαγείας και από ότι φαίνεται το FX είναι αρκετά ευχαριστημένο και έχει δώσει το πράσινο φως και για τέταρτη σεζόν. Ποιο θα είναι όμως το κεντρικό θέμα σε αυτή;\nΣυμφωνα με όσα αποκάλυψε ο συγγραφέας Douglas Petrie η σειρά θα ένα θέμα το καρναβάλι! Κι όσοι παρακολουθούν τη σειρά ξέρουν πως αυτό υπόσχεται αρκετό τρόμο στους τηλεθεατές… Μάλιστα θα διαδραματίζεται τη δεκαετία του ’50 και όπως φαίνεται θα είναι και η τελευταία σεζόν της Jessica Lange που έχει κλέψει τις εντυπώσεις.\nΑρραβωνιάστηκαν οι πρωταγωνιστές της δημοφιλούς σειράς American Horror Story!\nΗ σειρά που ανατριχιάζει την Αμερική\nΌταν οι χολιγουντιανοί αστέρες ξεκινούσαν… σε ταινίες τρόμου!\nΜία αμερικανική ιστορία τρόμου…


Συναγερμός στη NASA! Κάποιος ή… κάτι χάκαρε το Voyager (Βίντεο) | SPACE NEWS\nΣυναγερμός στη NASA! Κάποιος ή… κάτι χάκαρε το Voyager (Βίντεο)\nSpaceroomΙαν 05, 201706060\nΗ NASA αποκάλυψε ένα περίεργο περιστατικό το οποίο θα μπορούσε να είναι η απόδειξη ότι ένας…εξωγήινος πολιτισμός επιχειρεί να δημιουργήσει δεσμούς επικοινωνίας με την ανθρωπότητα.\nΕπισήμως, η NASA παραδέχθηκε ότι δεν έχει καμία απολύτως ιδέα για το ποιος ή τι θα μπορούσε προσωρινά να αναλάβει τον έλεγχο του Voyager 2που έστειλε το ακατανόητο μήνυμα προς την ομάδα που το παρακολουθεί στο έδαφος.\nΩστόσο, Γερμανός επιστήμονας Hartwig Hausdorffείναι πιο ξεκάθαρος στην άποψη του. Ο ίδιος είναι πεπεισμένος ότι το μήνυμα στάλθηκε από ένα ξένο είδος.\nPrevious PostΤα μυστήρια του διαστήματος που παραμένουν ακόμα άλυτα! (βίντεο)\nNext PostΤεράστια μαύρη τρύπα εντοπίστηκε στο κέντρο του γαλαξία μας (βίντεο)


"Άριστο βιβλίο είναι εκείνο που ανοίγουμε με λαχτάρα και κλείνουμε με κέρδος"\nΕπίσκεψη του Γίργκεν Μπανσέρους\nΣτις 7 Οκτωβρίου είχαμε τη χαρά και την τιμή να υποδεχθούμε στη σχολική μας βιβλιοθήκη το συγγραφέα Γίργκεν Μπανσέρους , το δημιουργό του Ντετέκτιβ Κλουζ!\nΜε το χαμόγελό του, άνοιξε την αγκαλιά του για να μας ταξιδέψει στις όμορφες ιστορίες του και να απαντήσει στις δεκάδες ερωτήσεις των παιδιών που συμμετείχαν σε αυτή τη συνάντηση, αποχαιρετώντας τον με ένα μουσικό κομμάτι αφού ήθελε κάποτε να γίνει πιανίστας!\nΜε αφορμή την κόρη του Κατερίνα, ξεκίνησε να γράφει ιστορίες μυστηρίου και δημιούργησε τον Ντετέκτιβ Κλουζ. Ο αγαπημένος του ήρωας είναι ο Φίλιπ Μάρλοου. Από εκεί επηρεάστηκε και επέλεξε να έχει ο δικός του ήρωας πάθος με το γάλα και τις τσίχλες. Με πολύ ενθουσιασμό μας είπε ότι το επόμενο βιβλίο του θα διαδραματίζεται στην Αθήνα!\nΕυχαριστούμε κ. Μπανσέρους!\nΒιωματικά Εργαστήρια Σχολικής Βιβλιοθήκης\nΜε τους μαθητές της πρώτης και δευτέρας τάξης, στο χώρο της σχολικής βιβλιοθήκης, ταξιδέψαμε μέσα από τις σελίδες του βιβλίου "Γιατί φοβάσαι το σκοτάδι;" της Γ. Λιβάνη.\nΜιλήσαμε για τους δικούς μας φόβους, τις δικές μας εμπειρίες και φτιάξαμε τη δική μας ιστορία.\nΣυζητήσαμε, παίξαμε και ταξιδέψαμε μέσα από τις όμορφες δημιουργίες των παιδιών.\nΣας ευχαριστώ παιδιά για αυτή την όμορφη συνάντηση\nΟι μαθητές και μαθήτριες της δευτέρας τάξης γνωρίσανε τον κ. Μόρρις Λέσμορ μέσα από το βιβλίο "Τα Ιπτάμενα βιβλία του κ. Μόρρις Λέσμορ" του συγγραφέα Γ.Τζόυς\nΟ κ. Λέσμορ αγαπούσε τις λέξεις, τις ιστορίες, τα βιβλία. Μετά από μια αναπάντεχη περιπέτεια, βρέθηκε σε ένα μεγάλο κτίριο, με χιλιάδες βιβλία. Αυτός ήταν ο παράδεισός του και τα βιβλία ένιωσαν τη φροντίδα του ξεκινώντας ένα μαγευτικό ταξίδι....!\nΟι μαθητές της έκτης τάξης ήρθαν σε επαφή με ένα από τα αριστουργήματα της ελληνικής λογοτεχνίας, τον Ερωτόκριτο, που ανήκει στην κατηγορία των επικών ποιημάτων και γράφτηκε από τον Βιτσέντζο Κορνάρο.\nΣυζητήσαμε για την εποχή που γράφτηκε και την πλοκή του έργου.\nΜελετήσαμε το ύφος του Βιτσέντζου Κορνάρου, παίξαμε παιχνίδι γνώσεων και μνήμης και απολαύσαμε τη μελωδία του Ερωτόκριτου.\nΟι μαθητές και μαθήτριες της τρίτης και τετάρτης τάξης ανέβηκαν στην καμπούρα μιας όμορφης και ξεχωριστής καμήλας της Χρυσούλας.\nΔεν ήταν μια συνηθισμένη καμήλα. Η συγγραφέας κ. Λ. Πατρόκλου με τον όμορφο λόγο της μας δείχνει την ομορφιά να ονειρευόμαστε. Η Χρυσούλα μας βοηθάει να καταλάβουμε τη σημασία των ονείρων και επιθυμιών μας.\nΤα παιδιά μέσα από αυτή την ιστορία συνειδητοποίησαν πόσο σημαντικό είναι να προσπαθούμε, να επιμένουμε και να υπομένουμε τις όποιες δυσκολίες θα συναντήσουμε μέχρι τα όνειρά μας να πραγματοποιηθούν!!!\nΓίνε πράκτορας του πλανήτη, της Ε.Ανδρεάδη\nΤα παιδιά της Ε1 τάξης τόλμησαν να αναλάβουν μια άκρως απόρρητη αποστολή, γεμάτη εκπλήξεις.\nΈνα βιβλίο με οικολογικό μήνυμα. Μέσα από παιχνίδια γνώσεων και τραγούδια γνωρίσαμε τα προβλήματα που αντιμετωπίζει ο πλανήτης και σχεδιάσαμε τις δράσεις μας για να το σώσουμε. Όλα τα παιδιά έγιναν μυστικοί πράκτορες με τους δικούς τους κωδικούς και ξεκίνησαν την προσπάθεια για τη σωτηρία του πλανήτη.\nΟ συγγραφέας Αριστείδης Δάγλας στο Σχολείο μας\n"Η ελπίδα δε πεθαίνει τελευταία. Η ελπίδα πάντα θα υπάρχει»\nΤη Δευτέρα 10 Δεκεμβρίου 2018 είχαμε τη χαρά και την τιμή στα πλαίσια των Δράσεων της Σχολικής Βιβλιοθήκης να φιλοξενήσουμε το συγγραφέα κ. Αριστείδη Δαγλα στην τάξη μας Στ1 και να μας ταξιδέψει μέσα από το όμορφο βιβλίο του στη μαγεία των Χριστουγέννων, στη δύναμη της πίστης και της ελπίδας.\nΌπως μας είπε χαρακτηριστικά «η ελπίδα δε πεθαίνει τελευταία. Η ελπίδα πάντα θα υπάρχει» .\nΜε μεγάλη χαρά φιλοξενήσαμε και την Τρίτη τάξη με τη δασκάλα τους κ. Νικολέτα Χαραλαμποπούλου, όπου οι μικροί μας φίλοι, μας εξέπληξαν με τις όμορφες ιδέες τους,τις καλές παρατηρήσεις τους αλλά και τα πολλά τους ταλέντα!\nΗ βιβλιοθήκη του Σχολείου μας, καλωσορίζει και φέτος τους μικρούς και μεγάλους αναγνώστες της με πολλά βιβλία και διαγωνισμούς και μαραθωνίους και άλλες δράσεις. Μια συνοπτική παρουσίαση της λειτουργίας μας μπορείτε να δείτε εδώ.\nΣτο Χριστό στο κάστρο, του Αλέξανδρου Παπαδιαμάντη\nΠώς ο θαρραλέος παπα-Φραγκούλης ξεκίνησε να λειτουργήσει τον Χριστό, ανήμερα των Χριστουγέννων, στην εκκλησία του Κάστρου αψηφώντας τον αγριεμένο καιρό; Το κλασικό χριστουγεννιάτικο διήγημα του Αλέξανδρου Παπαδιαμάντη ζωντάνεψε στο ολοήμερο πρόγραμμα μέσα από ανάγνωση και προβολή των εικόνων του παραμυθιού. Τα παιδιά εμπνεύστηκαν απο τις εικόνες που τόσο γλαφυρά περιγράφει ο συγγραφέας και δημιούργησαν τις δικές τους.\nΞεκίνησε και φέτος η λειτουργία της Δανειστικής μας Βιβλιοθήκης και είστε όλοι προσκεκλημένοι στο ταξίδι της γνώσης και της χαράς μέσα από τα βιβλία μας!\nΣτο χώρο θα υπάρχουν από την Τρίτη 6 Δεκεμβρίου θεματικές γωνιές που δημιουργούνται ύστερα από προτάσεις των μαθητών στα βιωματικά εργαστήρια (Θάλασσα, Διάστημα, Επιστήμες, Μυθολογία, Μουσική κτλ.).\nΟ δανεισμός θα γίνεται κάθε Τρίτη στο 1ο και 2ο διάλειμμα.\nΑπό το 2017 θα ανακοινωθεί Διαγωνισμός Φιλαναγνωσίας με θέμα: Φυσικές Επιστήμες-Ευρωπαίοι Εφευρέτες.\nΟι λεπτομέρειες του διαγωνισμού, προϋποθέσεις, δικαίωμα συμμετοχής κτλ. θα ανακοινωθούν.\nΚάθε τάξη θα μπορεί να συμμετέχει στο ΜΑΡΑΘΩΝΙΟ ΠΑΤΟΥΣΑΣ. Ανάλογα με τον αριθμό των βιβλίων που θα δανείζονται οι μαθητές κάθε τάξης θα ακολουθούν τη δική τους διαδρομή. Η πρώτη πατούσα που θα φτάσει στη βιβλιοθήκη θα αποτελέσει και την αφορμή να είναι η νικήτρια και να εκπροσωπήσει την τάξη της άξια σε αυτόν το μαραθώνιο παίρνοντας ένα αναμνηστικό βραβείο(λεπτομέρειες θα μοιραστούν στις τάξεις αναλυτικά).\nΓια τις υπόλοιπες δράσεις όπως επισκέψεις συγγραφέων και βιωματικά εργαστήρια θα πάρετε αναλυτικό κατάλογο με ημερομηνίες και θεματικές.\nΔείτε και το ενημερωτικό φυλλάδιο.\nΚατεβάστε την αφίσα μας για την τάξη σας εδώ.\nΒιωματικά εργαστήρια με την κ. Άννα Ιακώβου\nΈκλεισε η φόρμα υποβολής αιτήσεων λόγω συμπληρωσης του αριθμού των συμμετεχόντων.\nΕυχαριστούμε για τη συμμετοχή και το ενδιαφέρον όλων!\nΠοια ήταν η κυρά που κάθε μέρα ύψωνε την ελληνική σημαία στην έρημη βραχονησίδα της Ρω; Πώς βρέθηκε εκεί; Στην κορυφή ενός μικρού νησιού στη μέση του πελάγους;\nΆραγε τι ήχο κάνει η βροχή σε μια στέγη από τενεκέδες; Ποια παιδιά μάθαιναν γράμματα και πώς έφτασαν εκεί;\nΕλάτε στα Βιωματικά Εργαστήρια της Βιβλιοθήκης μας με την βραβευμένη συγγραφέα κ. Άννα Ιακώβου για να το μάθετε!!!\nΤα εργαστήρια θα πραγματοποιηθούν την Παρασκευή 31 Μαρτίου 2017.\nΣτο 1ο εργαστήριο θα ασχοληθούμε με το βιβλίο «Η κυρά της Ρω».\nΑπευθύνεται σε παιδιά Δ?, Ε? και ΣΤ? Δημοτικού και θα πραγματοποιηθεί από 8.20 έως 9.40, στην αίθουσα Πολλαπλών Χρήσεων.\nΣτο 2ο εργαστήριο θα ασχοληθούμε με το βιβλίο «Το Τενεκεδένιο Σχολείο».\nΑπευθύνεται σε παιδιά Α?, Β? και Γ? Δημοτικού και θα πραγματοποιηθεί από 10.00 έως 11.30 στην αίθουσα Πολλαπλών Χρήσεων.\nΚατεβάστε την αφίσα για την τάξη σας εδώ!\nΆραγε, ποια τάξη θα προλάβει να φτάσει πρώτη στο κέντρο του λαβυρίνθου;\nΤην πρώτη ημέρα του Φεβρουαρίου ξεκινάει ο Διαγωνισμός Πατούσας!\nΣτόχος του Διαγωνισμού είναι να μας παρακινήσει να ταξιδέψουμε στον θαυμαστό κόσμο των βιβλίων μέσα από την ανάγνωσή τους!\nΈξω από την πόρτα της Αίθουσας Πολλαπλών Χρήσεων θα υπάρχει ένας λαβύρινθος, όπου θα τοποθετηθούν οι πατούσες των τάξεων του Σχολείου. Για κάθε πέντε βιβλία που θα διαβάζουν τα μέλη της βιβλιοθήκης, η πατούσα της τάξης τους θα προχωρά ένα βήμα!\nΕμπρός λοιπόν, μικροί και μεγάλοι αναγνώστες! Βγάλτε κάρτες μέλους στη Βιβλιοθήκη μας και αρχίστε την ανάγνωση!\nΤο ταξίδι - σας το λέμε με βεβαιότητα ? θα είναι συναρπαστικό!!!\nΚατεβάστε εδώ την αφίσα για την τάξη σας!\nΔιαγωνισμός Φιλαναγνωσίας με θέμα:\n«Φυσικές επιστήμες-Ευρωπαίοι Εφευρέτες»\nΚαλλιέργεια της φιλαναγνωσίας των μαθητών.\nΓνωριμία των μαθητών με σημαντικά έργα βραβευμένων συγγραφέων.\nΓνωριμία των μαθητών με την ιστορία της επιστήμης.\nΑνάπτυξη ευγενούς άμιλλας μεταξύ των μαθητών.\nΠοιοι παίρνουν μέρος:\nΟι μαθητές και μαθήτριες των τάξεων Δ΄-Ε΄-ΣΤ΄ των 1ου 12/Θ, 3/Θ και 1/Θ Πειραματικών Δημοτικών Σχολείων Πανεπιστημίου Αθηνών (ΜΑΡΑΣΛΕΙΟ)\nΤο πρόγραμμα δεν περιορίζεται μόνο στην ανάγνωση, αλλά δίνει αφορμή στον εκπαιδευτικό να εργαστεί διαθεματικά με το τμήμα του, να ερευνήσουν, να ανταλλάξουν σκέψεις και προβληματισμούς, ώστε οι μαθητές να γίνουν ενεργοί αναγνώστες.\nΚάθε παιδί που θα αποφασίσει να συμμετάσχει στο διαγωνισμόθα πρέπει να διαβάσει 2 βιβλία από αυτά που έχουν οριστεί για την τάξη που φοιτά (Δείτε εδώ τα προτεινόμενα βιβλία).\nΑργότερα, σε ημερομηνία που θα ανακοινωθεί σύντομα, οι μαθητές θα κληθούν να απαντήσουν σε συγκεκριμένο ερωτηματολόγιο ανάλογα με τα βιβλία που θα επιλέξουν να διαβάσουν.\nΚάθε παιδί θα πρέπει να απαντήσει σε ερωτήσεις σχετικές με τα βιβλία που διάβασε.\nΗ διάρκεια του διαγωνισμού θα είναι μία ώρα.\nΤα παιδιά που θα απαντήσουν σωστά, θα μπουν σε κλήρωση και οι νικητές θα πάρουν έπαινο που θα τον συνοδεύει και μια μικρή έκπληξη!! Όλα τα παιδιά θα πάρουν αναμνηστικό δίπλωμα συμμετοχής και θα συμμετέχουν στο Δημιουργικό Εργαστήριο "Σημεία Ανάγνωσης" που θα πραγματοποιηθεί σε συνεργασία με την Εθνική Βιβλιοθήκη της Ελλάδας.\nΤρόπος διεξαγωγής του Διαγωνισμού\n~Η διάρκεια του διαγωνισμού θα είναι 1 ώρα\n~Οι μαθητές/τριες θα έχουν τη δυνατότητα να έχουν μαζί τους και να συμβουλεύονται τα βιβλία τους κατά τη διάρκεια του διαγωνισμού.\n~Οι μαθητές/τριες θα κληθούν να απαντήσουν γραπτά σε ερωτήσεις σχετικές με τα βιβλία που διάβασαν. Οι ερωτήσεις αποβλέπουν στην κατανόηση του περιεχομένου των βιβλίων, αλλά και στη δυνατότητα της δημιουργικής έκφρασης μέσα από ερωτήσεις κλειστού και ανοιχτού τύπου.\n~O διαγωνισμός θα ξεκινήσει στις 1.30 μ.μ. και θα ολοκληρωθεί στις 2.30 μ.μ..\n~Μετά τον διαγωνισμό θα ακολουθήσει το δημιουργικό εργαστήριο "Σημεία Ανάγνωσης" που διοργανώνεται με αφορμή την Παγκόσμια Ημέρα Βιβλίου 2017 από την Εθνική Βιλβιοθήκη της Ελλάδος. Το υλικό των εργαστηρίων θα αποσταλεί στην Εθνική Βιβλιοθήκη προκειμένου να γίνει η επιλογή και η επιμέλεια του περιεχομένου της έκθεσης "Σημεία Ανάγνωσης" που θα εγκαινιαστεί στο Κέντρο Πολιτισμού Ίδρυμα Σταύρος Νιάρχος (ΚΠΙΣΝ) στις 15 Ιουνίου.\n~Το Εργαστήρι θα ξεκινήσει στις 2.30 μ.μ. και θα ολοκληρωθεί στις 3.30 μ.μ..\nΗ Βιβλιοθήκη του Σχολείου μας γιορτάζει την Παγκόσμια Ημέρα Παιδικού Βιβλίου με δύο εκδηλώσεις.\nΣτην πρώτη, την Τρίτη 5 Απριλίου, θα έρθει στη βιβλιοθήκη η Β' Δημοτικού, στο πλαίσιο σχετικού προγράμματος, θα μιλήσουμε για τη γοητεία των βιβλίων, θα διαβάσουμε, θα διασκεδάσουμε και θα δημιουργήσουμε!\nΠαρακολουθείτε τις Εκδηλώσεις της Βιβλιοθήκης για να ενημερώνεστε για τις δράσεις μας!!!\n" Η λογοτεχνία είναι μεγάλο καταφύγιο στη ζωή του ανθρώπου όπως όλες οι μορφές τέχνης."\nΑυτά τα λόγια αφιέρωσε στα παιδιά του Σχολείου μας η συγγραφέας παδικών βιβλίων κ. Λίλα Πατρόκλου, την οποία είχαμε την τιμή να υποδεχτούμε στο πλαίσιο δράσης της Σχολικής Βιβλιοθήκης με αφορμή την Παγκόσμια Ημέρα Παιδικού Βιβλίου.\nΕίχαμε την χαρά να ακούσουμε την κ. Λίλα να διαβάζει το βιβλίο της με τίτλο "Χρυσούλα" στο οποίο θαυμάσαμε τη δυνάμη της πρωταγωνίστριας και το θάρρος της να πραγματοποιήσει τα όνειρά της.\nΈπειτα συζητήσαμε σχετικά με το βιβλίο, το περιεχόμενο, την εικονογράφηση του κ. Βασίλη Παπατσαρούχα που απέσπασε το 1ο Βραβείο Εικονογράφησης 2004 από το ελληνικό παράρτημα της ΙΒΒΥ, ζωγραφίσαμε και παίξαμε ένα παιχνίδι γνώσεων με τις χώρες που επισκέφθηκε η Χρυσούλα.\nΕυχαριστούμε πολύ κ. Λίλα!!!\nΘάλασσα και Παπαδιαμάντης\n"Αν πεζογραφία είναι η γλώσσα της διάνοιας,\nη ποίηση είναι η γλώσσα της καρδιάς"\nΟ Αλέξανδρος Παπαδιαμάντης άρχισε και έκλεισε το έργο του με στίχους.\nH ΘΑΛΑΣΣΑ ΚΑΙ Η ΣΚΛΗΡΗ ΖΩΗ ΤΩΝ ΝΑΥΤΙΚΩΝ έχουν κυρίαρχη θέση στο έργο του Αλέξανδρου Παπαδιαμάντη. Μεγάλη, ανεξερεύνητη, παντοδύναμη, απρόβλεπτη κι ανυπόταχτη, μαγευτική, πηγή ζωής, μα και καταστροφική και ξελογιάστρα, η θάλασσα κρύβει μέσα της μυστικά και καλεί με το τραγούδι ή με τον πάταγο των κυμάτων της, σαν σειρήνα, τον άνθρωπο να την εξερευνήσει, να την δαμάσει, να αναμετρηθεί μαζί της. Το ταξίδι της ?ίδιο με το ταξίδι της ζωής? συναρπάζει, γεμάτο περιπέτειες, πειρασμούς και ακατανόμαστους κινδύνους.\nΤα παιδιά του Ε2 μας ταξιδεύουν στη μαγευτική γλώσσα του Παπαδιαμάντη μέσα από κείμενα που έχουν σχέση με τη θάλασσα και τα μυστήρια της.\n"Φορέστε ρούχα για παραλία και ελάτε να διαβάσουμε θαλασσινά βιβλία"\nΗ Βιβλιοθήκη του Μαρασλείου υλοποιεί το τελευταίο της εκπαιδευτικό πρόγραμμα για την φετινή σχολική χρονιά με θέμα τη θάλασσα και θα πραγματοποιήσει δύο εργαστήρια.\nΜε πολλή φανατασία, καλή διάθεση και μαργαριταρένια χαμόγελα μετατρέψαμε την Αίθουσα Πολλαπλών Χρήσεων του Σχολείου μας σε μια ονειρεμένη παραλία όπου η άμμος ζωντανεύει και διηγείται θαλασσινές ιστορίες, όπου μια απάντηση προσκαλεί έναν λουκουμά, όπου γράφουμε μηνύματα σε μπουκάλια για τους δικούς μας αγαπημένους προορισμούς και όπου, όταν πέφτει το φως, ακούγονται τραγούδια της θάλασσας και της νοσταλγίας...\nΠριν την είσοδο στην Αίθουσα αφήσαμε τα βιβλία που θέλαμε να δανείσουμε στα άλλα παιδιά για το καλοκαίρι και πήραμε τα δικά τους σε μια προσπάθεια να ταξιδέψουμε τα βιβλία μας, αφού τόσο όμορφα μας ταξιδεύουν και αυτά! Θυμηθήκαμε θαλασσινά διηγήματα που μας ενέπνευσαν και ζωγραφίσαμε την βιβλιοθήκη των ονείρων μας (Δείτε τα έργα).\nΑφήσαμε την ονειρεμένη παραλία μας με πολλή χαρά και πήραμε μαζί μας το καλοκαιρινό δρομολόγιο των δικών μας χάρτινων καραβιών - των βιβλίων - για να μας συνοδεύει στις διακοπές μας (προβολή σε pdf).


ΕΛΣΤΑΤ: Πόσα θεραπευτήρια «έβαλαν λουκέτο» στην χώρα - Onmed.gr\nΜειώθηκε ο αριθμός των θεραπευτηρίων στη χώρα σύμφωνα με την σχετική ετήσια απογραφική έρευνα της ΕΛΣΤΑΤ.\nΟ αριθμός των θεραπευτηρίων στη χώρα μειώθηκε κατά 1,1% το 2017 (από 280 μονάδες το 2016 σε 277 μονάδες το 2017), ενώ από τα στοιχεία προκύπτουν ότι με βάση το νομικό καθεστώς τους, το μεγαλύτερο ποσοστό (53,1%) των θεραπευτηρίων ήταν ιδιωτικά.\nΣυγκεντρωτικά για την τελευταία τετραετία 2014-2017, ο αριθμός των θεραπευτηρίων την τελευταία τετραετία μειώθηκε κατά 2,1%.\nΜειώθηκε και το προσωπικό\nΚατά την τετραετία (2014- 2017) παρατηρείται μείωση κατά 4,2% του αριθμού του ιατρικού προσωπικού που απασχολείται στα θεραπευτήρια. Μείωση κατά 9,6% παρατηρείται και στο βοηθητικό προσωπικό των θεραπευτηρίων (βοηθοί θαλάμου, τραυματιοφορείς, άλλες βοηθητικές ειδικότητες), ενώ στο νοσηλευτικό προσωπικό παρατηρείται αύξηση κατά 1,5%.\nΤα περισσότερα που έκλεισαν ήταν στην Περιφέρεια Αττικής


- Εκδόσεις Ψυχογιός\nΑναζητηση με βαση την ηλικια\nΑνακάλυψε τα επιτραπέζια της σειράς και μπες στον κόσμο της ZITO!\nΔες πως παιζεται!\nΧτίστε τον φράχτη σας, μαζέψτε ζωάκια και… προσοχή στον λύκο!\nΕπιλέξτε τις καλύτερες κάρτες για να χτίσετε τον φράχτη σας! Προστατέψτε τα ζωάκια σας από τον λύκο… και τα καλαμπόκια από τα ζωάκια σας!\nΣτο τέλος του παιχνιδιού, νικητής αναδεικνύεται ο αγρότης με τα περισσότερα ζωάκια και καλαμπόκια!\nΈνα απίθανο παιχνίδι στρατηγικής για παιδιά!\nΤο παιχνίδι είναι κατάλληλο για 1-4 παίκτες άνω των 5 ετών.


Relax: 83 υποψήφιοι πρόεδροι για μία χώρα!\n83 υποψήφιοι πρόεδροι για μία χώρα!\nΣυνωστισμός... υποψηφίων επικρατεί στις προεδρικές εκλογές που θα γίνουν τον Οκτώβριο στο Κιργιστάν. Όπως ανακοίνωσαν οι αρχές της χώρας, 83 πρόσωπα διεκδικούν την προεδρία, στις εκλογές που διεξάγονται στις 30 Οκτωβρίου.\nΟι υποψήφιοι πρέπει να συγκεντρώσουν τουλάχιστον 30.000 υπογραφές και να καταβάλουν 100.000 σομ (1.565 ευρώ) έως τις 25 Σεπτεμβρίου. Ταυτόχρονα, θα πρέπει να περάσουν ζωντανά στην τηλεόραση ένα τεστ στην κιργιζική γλώσσα που δεν έχει γίνει όμως γνωστό, πότε και πώς θα πραγματοποιηθεί.\nΜετά την επανάσταση της άνοιξης του 2010, το Κιργιστάν διοικείται από την προσωρινή πρόεδρο, Ρόζα Οτουνμπάγεβα.


Χιλιάδες αγρότες με τα τρακτέρ στους δρόμους | Capital\nΤρίτη, 22-Οκτ-2019 18:18\nΗ πρωτοβουλία με την επωνυμία "Η γη ενώνει" οργάνωσε την Τρίτη σε 17 πόλεις κινητοποιήσεις αγροτών. Η πιο μεγάλη από αυτές ήταν στη Βόννη, όπου βρίσκεται ακόμα το υπουργείο Γεωργίας, το οποίο δεν μεταφέρθηκε στο Βερολίνο όταν αποφασίστηκε ότι θα είναι η νέα πρωτεύουσα.\nΟι αγρότες θεωρούν ακόμα ότι συχνά τους βλέπουν στην πολιτική και σε πολλές Μη Κυβερνητικές Οργανώσεις σαν αποδιοπομπαίους τράγους. "Δεν κακοποιούμε τα ζώα και δεν μολύνουμε το περιβάλλον" γράφουν στο κείμενο-πρόσκληση για τις κινητοποιήσεις.\nΟ καθηγητής Αλφονς Μπάλμαν από το Ινστιτούτο Leibniz για την Αγροτική Ανάπτυξη και τον Μετασχηματισμό της Οικονομίας κατανοεί τις ανησυχίες τους. Μιλώντας στο πρώτο πρόγραμμα της δημόσιας γερμανικής τηλεόρασης ARD δηλώνει πως "πολλές από τις πολιτικές προτάσεις δημιουργούν προβλήματα στους αγρότες χωρίς πραγματικά να βελτιώνεται ουσιαστικά η κατάσταση. Τους λένε τι να κάνουν, κάνουν μη ρεαλιστικές προτάσεις χωρίς όμως προηγουμένως να ρωτάνε τη γνώμη τους".\nΘεωρεί πως πολλά προβλήματα συσσωρεύτηκαν επί χρόνια. Προβλήματα, στα οποία η πολιτική δεν κατάφερε να δώσει λύσεις και "τώρα καλούνται οι αγρότες να πληρώσουν ένα υψηλό τίμημα για την αποτυχία της πολιτικής". Οι οικονομικές δυσκολίες παίζουν επίσης ένα μεγάλο ρόλο. "Τα τελευταία χρόνια οι τιμές έχουν μειωθεί πολύ για τα ζωικά προϊόντα ενώ υπήρξαν και μερικές πολύ κακές σοδειές με αποτέλεσμα να υπάρχει μεγάλη απογοήτευση" συμπληρώνει ο καθηγητής Αλφονς Μπάλμαν.